ฐานะการเงินและผลการดำเนินงาน

11.1 งบการเงิน

สำหรับการนำเสนอข้อมูลตัวเลขและมูลค่าต่าง ๆ
ตามที่จะปรากฏในส่วนฐานะการเงินและผลการดำเนินนี้ เนื่องจากช่วงปี 2551 ทางบริษัท
ธีระมงคล อุตสาหกรรม จำกัด (มหาชน) (บริษัท) และบริษัท เอ็กซตร้า อินเตอร์เทรด
(กรุงเทพ) จำกัด (เอ็กซตร้า) มีการดำเนินธุรกรรมที่เกี่ยวข้องกัน กล่าวคือ บริษัท
ประกอบธุรกิจเป็นผู้ผลิตและจำหน่ายบัลลาสต์ ในขณะที่ เอ็กซตร้า
ประกอบธุรกิจจำหน่ายชุดประกอบโคมไฟฟ้า และโคมไฟฟ้า โดยธุรกรรมระหว่างกันโดยส่วนใหญ่คือ
เอ็กซตร้า จะเป็นผู้สั่งซื้อบัลลาสต์จากบริษัท เพื่อนำไปจำหน่ายคู่กับโคมไฟฟ้า
ในขณะเดียวกันก็จะขายสินค้าให้กับบริษัทบางส่วนเพื่อนำไปจัดจำหน่ายต่อเช่นกัน
ดังนั้นข้อมูลตัวเลขที่นำเสนอในส่วนของงบกำไรขาดทุน ปี 2551
จะเป็นตัวเลขจากงบเสมือนควบรวมกิจการของทั้ง 2 บริษัท ซึ่งงบเสมือนควบรวมดังกล่าว
ทางบริษัทเป็นผู้จัดทำขึ้น โดยมีผู้ตรวจสอบบัญชีของบริษัท (โดยนางสาวนงราม เลาหอารีดิลก
ผู้สอบบัญชีรับอนุญาต เลขทะเบียน 4334 จากบริษัท เอเอสที มาสเตอร์ จำกัด
(อยู่ในรายชื่อผู้สอบบัญชีที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์))
เข้ามาสอบทานเรื่อง การตัดรายการระหว่างกัน

สำหรับข้อมูลในส่วนของงบดุลนั้น จะเป็นการนำเสนอจากงบการเงินของบริษัทเพียงแห่งเดียว

ทั้งนี้ เพื่อเป็นการขจัดปัญหาเรื่องรายการระหว่างกัน ทางคณะกรรมการของ เอ็กซตร้า
ได้มีมติในการประชุมคณะกรรมการบริษัท ครั้งที่ 5/2551 วันที่ 25 กันยายน 2551
ให้หยุดดำเนินธุรกรรมทั้งหมดภายในสิ้นปี 2551 เพื่อป้องกันปัญหาความขัดแย้งทางผลประโยชน์
(Conflict of Interest) กับทางบริษัท ในขณะที่บริษัทได้เพิ่มสายผลิตภัณฑ์ใหม่
ประเภทโคมไฟฟ้า ขึ้นในปี 2552 เพื่อเป็นการรักษาฐานลูกค้าเดิมไว้ ดังนั้นในช่วงปลายปี 2551
ทางเอ็กซตร้าจึงได้จำหน่ายสต็อกสินค้าที่มีอยู่ทั้งหมดให้กับบริษัท (ในระหว่างช่วงเดือนตุลาคม
และพฤศจิกายน ปี 2551) รวมถึงการโอนย้ายพนักงานบริษัท และการซื้อรถที่เดิมบริษัทเคยเช่าจาก
เอ็กซตร้า เพื่อใช้ในการดำเนินธุรกิจ มาเป็นในนามของบริษัท เป็นที่เรียบร้อยแล้ว
ซึ่งต่อมาในการประชุมคณะกรรมการของ เอ็กซตร้า ครั้งที่ 2/2552 วันที่ 6 พฤศจิกายน 2552
ได้มีมติเสนอให้เลิก และปิดกิจการทันทีภายหลัง จากที่เอ็กซตร้าดำเนินการชำระบัญชีเสร็จเรียบร้อย

(ก) ผู้สอบบัญชีและนโยบายบัญชีที่สำคัญ

รายงานผู้สอบบัญชีรับอนุญาตที่ได้ตรวจสอบงบการเงินของบริษัท และ เอ็กซตร้า ระหว่างปี 2551 –
ปี 2553 สามารถสรุปได้ดังนี้

บริษัท ธีระมงคล อุตสาหกรรม จำกัด (มหาชน)

+-----------------+----------------------+-----------------------------+
| งบการเงินรอบบัญชี  | ผู้ตรวจสอบบัญชี          | การแส                       |
|                 |                      | ดงความเห็นในรายงานของผู้สอบบัญชี |
+-----------------+----------------------+-----------------------------+
| งวด 12 เดือน     | นางสาวนงราม          | งบการเงินที่แสดงฐานะการเงิน ณ   |
|                 | เลาหอารีดิลก           | วันที่ 31 ธันวาคม 2551          |
| สิ้นสุดวันที่ 31      | ผู้สอบบัญชีรับอนุญาต       | ผลการดำเนินงาน และกระแสเงินสด |
| ธันวาคม 2551     | เลขทะเบียน 4334       | สำหรับปีสิ้นสุดวันเดียวกันของบริษัท   |
|                 | จากบริษัท เอเอสที       | ถูกต้องตามที่ควรในสาร           |
|                 | มาสเตอร์ จำกัด         | ะสำคัญตามหลักการบัญชีที่รับรองทั่วไป |
|                 | (อยู่ในรายชื่อผู้สอบบัญชีท   |                             |
|                 | ี่ได้รับความเห็นชอบจากสำน |                             |
|                 | ักงานคณะกรรมการกำกับหล |                             |
|                 | ักทรัพย์และตลาดหลักทรัพย์) |                             |
+-----------------+----------------------+-----------------------------+
| งวด 12 เดือน     |                      | งบการเงินที่แสดงฐานะการเงิน ณ   |
|                 |                      | วันที่ 31 ธันวาคม 2552          |
| สิ้นสุดวันที่ 31      |                      | ผลการดำเนินงาน และกระแสเงินสด |
| ธันวาคม 2552     |                      | สำหรับปีสิ้นสุดวันเดียวกันของบริษัท   |
|                 |                      | ถูกต้องตามที่ควรในสาร           |
|                 |                      | ะสำคัญตามหลักการบัญชีที่รับรองทั่วไป |
|                 |                      |                             |
|                 |                      | ผู้สอบบัญชีได                   |
|                 |                      | ้ให้ข้อมูลต่อท้ายจากวรรคความเห็นว่า |
|                 |                      | “...ตามที่อธิบาย               |
|                 |                      | ไว้ในหมายเหตุประกอบงบการเงินข้อ |
|                 |                      | 4 งบการเงินสำหรับปีสิ้นสุดวันที่ 31  |
|                 |                      | ธันวาคม 2551                 |
|                 |                      | ได้รับการปรับ                  |
|                 |                      | ปรุงใหม่เป็นผลจากการเปลี่ยนแปลงน |
|                 |                      | โยบายการบัญชีเกี่ยวกับวิธีการคำนวณ |
|                 |                      | มูลค่าของสินค้าคงเหลือจากวิธีเข้าก่อ |
|                 |                      | นออกก่อนเป็นวิธีถัวเฉลี่ยถ่วงน้ำหนัก” |
|                 |                      | ซึ่ง                          |
|                 |                      | เป็นผลมาจากการที่บริษัทเปลี่ยนแปลง |
|                 |                      | นโยบายการบันทึกมูลค่าสินค้าคงเหลือ |
|                 |                      | ตั้งแต่งบการเงินประจำไตรมาสที่ 3  |
|                 |                      | ปี 2552                      |
|                 |                      | จากวิธีเข้าก                   |
|                 |                      | ่อนออกก่อนเป็นวิธีถัวเฉลี่ยถ่วงน้ำหนัก |
+-----------------+----------------------+-----------------------------+
| งวด 12 เดือน     |                      | งบการเงินที่แสดงฐานะการเงิน ณ   |
|                 |                      | วันที่ 31 ธันวาคม 2553          |
| สิ้นสุดวันที่ 31      |                      | ผลการดำเนินงาน และกระแสเงินสด |
| ธันวาคม 2553     |                      | สำหรับปีสิ้นสุดวันเดียวกันของบริษัท   |
|                 |                      | ถูกต้องตามที่ควรในสาร           |
|                 |                      | ะสำคัญตามหลักการบัญชีที่รับรองทั่วไป |
+-----------------+----------------------+-----------------------------+

บริษัท เอ็กซตร้า อินเตอร์เทรด (กรุงเทพ) จำกัด

+-----------------+----------------------+-----------------------------+
| งบการเงินรอบบัญชี  | ผู้ตรวจสอบบัญชี          | การแส                       |
|                 |                      | ดงความเห็นในรายงานของผู้สอบบัญชี |
+-----------------+----------------------+-----------------------------+
| งวด 12 เดือน     | นางฉวีวรรณ ศรีวิวรรธนกุล | งบการเงินที่แสดงฐานะการเงิน ณ   |
|                 | ผู้สอ                  | วันที่ 31 ธันวาคม 2551          |
| สิ้นสุดวันที่ 31      | บบัญชีรับอนุญาตเลขทะเบียน | และแสดงผลการดำเนินงาน        |
| ธันวาคม 2551     | 3113                 | สำหรับปีสิ้นสุดวันเดียวกันของบริษัท   |
|                 | (ไ                   | ถูกต้องตามที่ควรในสาร           |
|                 | ม่ได้อยู่ในรายชื่อผู้สอบบัญชีท | ะสำคัญตามหลักการบัญชีที่รับรองทั่วไป |
|                 | ี่ได้รับความเห็นชอบจากสำน |                             |
|                 | ักงานคณะกรรมการกำกับหล |                             |
|                 | ักทรัพย์และตลาดหลักทรัพย์) |                             |
+-----------------+----------------------+-----------------------------+
| งวด 12 เดือน     | บริษัทอยู่ระหว่าง         |                             |
|                 | การชำระบัญชีเพื่อปิดกิจการ |                             |
| สิ้นสุดวันที่ 31      |                      |                             |
| ธันวาคม 2552     |                      |                             |
+-----------------+----------------------+-----------------------------+
| งวด 12 เดือน     |                      |                             |
|                 |                      |                             |
| สิ้นสุดวันที่ 31      |                      |                             |
| ธันวาคม 2553     |                      |                             |
+-----------------+----------------------+-----------------------------+

(ข) ตารางสรุปฐานะการเงินและผลการดำเนินงาน

งบดุล : บริษัท ธีระมงคล อุตสาหกรรม จำกัด (มหาชน)

  ------------------------------------------- -------- -------- -------- -------- -------- --------
  สรุปรายการงบดุล                               31                31                31       
                                              ธันวาคม            ธันวาคม            ธันวาคม   
                                              2551              2552              2553     

                                              ลบ.      %        ลบ.      %        ลบ.      %

  สินทรัพย์                                                                                    

  เงินสดและรายการเทียบเท่าเงินสด                  5.14     2.67     2.45     1.23     9.95     4.05

  ลูกหนี้การค้า - สุทธิ                             51.65    26.79    73.50    37.07    80.84    32.89

  สินค้าคงเหลือ                                  73.83    38.3     67.42    34.01    85.25    34.69

  เงินจ่ายล่วงหน้าค่าสินค้า                          2.92     1.52     0.04     0.02     0.00     0.00

  ค่าใช้จ่ายจ่ายล่วงหน้า                            1.31     0.68     1.92     0.97     0.82     0.33

  สินทรัพย์หมุนเวียนอื่น                             0.94     0.49     0.92     0.47     1.23     0.50

  รวมสินทรัพย์หมุนเวียน                            135.79   70.44    146.24   73.77    178.08   72.46

  เงินฝากสถาบันการเงินที่มีภาระค้ำประกัน              0.20     0.10     0.39     0.20     0.25     0.10

  ที่ดิน อาคารและอุปกรณ์ - สุทธิ                     56.18    29.14    51.39    25.92    59.84    24.35

  สินทรัพย์ไม่มีตัวตน-สุทธิ                           0.44     0.23     0.06     0.03     6.93     2.82

  สินทรัพย์ไม่หมุนเวียนอื่น                           0.16     0.08     0.16     0.08     0.66     0.27

  รวมสินทรัพย์ไม่หมุนเวียน                          56.99    29.56    52.00    26.23    67.67    27.54

  รวมสินทรัพย์                                   192.78   100.00   198.24   100.00   245.76   100.00

  หนี้สินและส่วนของผู้ถือหุ้น                                                                        

  เงินเบิกเกินบัญชีและเงินกู้ยืมระยะสั้นจากสถาบันการเงิน   20.11    10.43    27.31    13.78    0.00     0.00

  เจ้าหนี้การค้า                                  38.73    20.09    30.64    15.46    33.65    13.69

  เจ้าหนี้จากการซื้อทรัพย์สิน                         0.24     0.12     0.00     0.00     0.00     0.00

  เงินกู้ยืมระยะสั้นจากบุคคลที่เกี่ยวข้องกัน               32.00    16.60    36.00    18.16    32.00    13.02

  หนี้สินตามสัญญาเช่าซื้อที่ถึงกำหนดชำระภายในหนึ่งปี       1.13     0.59     1.01     0.51     1.60     0.65

  ค่าใช้จ่ายค้างจ่ายและหนี้สินหมุนเวียนอื่น               4.99     2.59     12.91    6.51     12.88    5.24

  รวมหนี้สินหมุนเวียน                              97.21    50.43    107.88   54.42    80.13    32.61

  หนี้สินตามสัญญาเช่าซื้อ-สุทธิ                        1.73     0.90     0.74     0.37     2.28     0.93

  รวมหนี้สินไม่หมุนเวียน                            1.73     0.9      0.74     0.37     2.28     0.93

  รวมหนี้สิน                                     98.94    51.32    108.62   54.79    82.41    33.53

  ทุนที่ออกและเรียกชำระแล้ว                        60.00    31.12    60.00    30.27    80.00    32.55

  ส่วนเกินมูลค่าหุ้น                                0.00     0.00     0.00     0.00     45.29    18.43

  กำไรสะสม – สำรองตามกฎหมาย                   0.00     0.00     6.00     3.03     8.00     3.26

  กำไรสะสม - ยังไมได้จัดสรร                      33.84    17.55    23.62    11.92    30.06    12.23

  รวมส่วนของผู้ถือหุ้น                              93.84    48.68    89.62    45.21    163.35   66.47
  ------------------------------------------- -------- -------- -------- -------- -------- --------

หมายเหตุ ณ วันที่ 31 ธันวาคม 2552 บริษัทมีทุนจดทะเบียน 80.00 ล้านบาท
โดยมีทุนที่ออกและเรียกชำระแล้วเท่ากับ 60.00 ล้านบาท

(ข) ตารางสรุปฐานะการเงินและผลการดำเนินงาน (ต่อ)

งบกำไรขาดทุน : งบเสมือนควบรวมกิจการ

  -------------------------------------- --------------- ----------------
  สรุปงบกำไรขาดทุน                         ปี 2551          

                                         ลบ.             %

  รายได้                                                  

  รายได้จากการขาย - สุทธิ                   263.16          98.59

  รายได้อื่น                                3.76            1.41

  รวมรายได้                               266.93          100.00

  ค่าใช้จ่าย                                                

  ต้นทุนขาย                                209.26          78.40

  ค่าใช้จ่ายในการขายและบริหาร                30.27           11.34

  ค่าตอบแทนกรรมการ                        -               -

  รวมค่าใช้จ่าย                             239.53          89.73

  กำไรก่อนดอกเบี้ยจ่ายและภาษีเงินได้            27.40           10.27

  ต้นทุนทางการเงิน                          1.22            0.46

  ภาษีเงินได้                               7.77            2.91

  กำไร (ขาดทุน) สุทธิ                       18.41           6.90
  -------------------------------------- --------------- ----------------

งบกำไรขาดทุน : บริษัท ธีระมงคล อุตสาหกรรม จำกัด (มหาชน)

  ----------------------------- -------- ------- -------- ------- -------- -------
  สรุปงบกำไรขาดทุน                ปี 2551           ปี 2552           ปี 2553   

                                ลบ.      %       ลบ.      %       ลบ.      %

  รายได้                                                                     

  รายได้จากการขาย - สุทธิ          237.1    98.47   295.87   98.85   344.89   98.90

  รายได้อื่น                       3.68     1.53    3.44     1.15    3.83     1.10

  รวมรายได้                      240.78   100     299.31   100     348.71   100

  ค่าใช้จ่าย                                                                   

  ต้นทุนขาย                       188.71   78.37   220.24   73.58   257.97   73.98

  ค่าใช้จ่ายในการขายและบริหาร       26.31    10.93   38.81    12.97   50.53    14.49

  ค่าตอบแทนกรรมการ               0        0       4.44     1.48    5.53     1.59

  รวมค่าใช้จ่าย                    215.01   89.3    263.49   88.03   314.04   90.06

  กำไรก่อนดอกเบี้ยจ่ายและภาษีเงินได้   25.77    10.7    35.82    11.97   34.67    9.94

  ต้นทุนทางการเงิน                 1.22     0.51    1.27     0.42    1.01     0.29

  ภาษีเงินได้                      7.46     3.1     10.92    3.65    9.22     2.64

  กำไร (ขาดทุน) สุทธิ              17.09    7.1     23.63    7.89    24.44    7.01
  ----------------------------- -------- ------- -------- ------- -------- -------

(ข) ตารางสรุปฐานะการเงินและผลการดำเนินงาน (ต่อ)

งบกำไรขาดทุน : บริษัท เอ็กซตร้า อินเตอร์เทรด (กรุงเทพ) จำกัด

  ------------------------------------------- ------------- --------------
  สรุปงบกำไรขาดทุน                              2551          

                                              ลบ.           %

  รายได้                                                     

  รายได้จากการขาย - สุทธิ                        44.77         99.59

  รายได้อื่น                                     0.18          0.41

  รวมรายได้                                    44.95         100.00

  ค่าใช้จ่าย                                                   

  ต้นทุนขาย                                     39.23         87.26

  ค่าใช้จ่ายในการขายและบริหาร                     3.99          8.88

  ค่าตอบแทนกรรมการ                             0.00          0.00

  รวมค่าใช้จ่าย                                  43.22         96.15

  กำไรก่อนดอกเบี้ยจ่ายและภาษีเงินได้                 1.73          3.85

  ภาษีเงินได้                                    0.31          0.69

  กำไร (ขาดทุน) สุทธิ                            1.42          3.16
  ------------------------------------------- ------------- --------------

หมายเหตุ ปัจจุบัน บริษัท เอ็กซตร้า อินเตอร์เทรด (กรุงเทพ) จำกัด
อยู่ระหว่างการชำระบัญชีเพื่อปิดกิจการ

(ข) ตารางสรุปฐานะการเงินและผลการดำเนินงาน (ต่อ)

งบกระแสเงินสด : บริษัท ธีระมงคล อุตสาหกรรม จำกัด (มหาชน)

หน่วย : ล้านบาท

  ---------------------------------------------------------- --------- --------- ---------
  สรุปงบกระแสเงินสด                                            ตรวจสอบ   ตรวจสอบ   ตรวจสอบ

                                                             ปี 2551    ปี 2552    ปี 2553

  กำไรก่อนภาษีเงินได้                                            24.55     34.55     33.66

  ปรับปรุงรายการที่ไม่ใช่เงินสด                                                          

  (กำไร) ขาดทุนจากอัตราแลกเปลี่ยนที่ยังไม่เกิดขึ้นจริง                   0.03      -0.009    0.004

  ค่าเสื่อมราคาและค่าตัดจำหน่าย                                    7.08      7.63      8.66

  หนี้สงสัยจะสูญ                                                 0.06      0.36      0.11

  (กำไร) ขาดทุนจากการจำหน่ายทรัพย์สิน                             0.002     -         -0.33

  ขาดทุนจากการขายและเช่ากลับคืน                                  -         -         0.04

  ตัดจำหน่ายสินทรัพย์ไม่มีตัวตน                                      -         -         -

  ค่าใช้จ่ายดอกเบี้ย                                              0.72      1.27      1.01

  ขาดทุนจากสินค้าเสื่อมสภาพ                                       -         0.87      0.71

  กำไรจากการดำเนินงานก่อนการเปลี่ยนแปลงในทรัพย์สินและหนี้สินดำเนินงาน   32.44     44.67     43.87

  สินทรัพย์ดำเนินงาน (เพิ่มขึ้น) ลดลง                                                     

  ลูกหนี้การค้า – บริษัทที่เกี่ยวข้องกัน                                 1.29      -         -

  ลูกหนี้การค้า – บริษัทอื่น                                         -0.23     -22.2     -7.46

  สินค้าคงเหลือ                                                 -36.61    5.53      -18.54

  สินทรัพย์หมุนเวียนอื่น                                            -3.71     2.29      0.83

  สินทรัพย์ไม่หมุนเวียนอื่น                                          -0.003    0.0006    -0.50

  หนี้สินดำเนินงาน (เพิ่มขึ้น) ลดลง                                                       

  เจ้าหนี้การค้า – บริษัทที่เกี่ยวข้องกัน                                11.68     -11.74    -

  เจ้าหนี้การค้า - บริษัทอื่น                                        -22.02    3.65      3.01

  หนี้สินหมุนเวียนอื่น                                              0.74      4.07      3.36

  เงินสดจ่ายจากกิจกรรมดำเนินงาน                                  -16.43    26.27     24.57

  จ่ายดอกเบี้ย                                                  -0.72     -1.18     -1.02

  จ่ายภาษีเงินได้                                                -4.96     -7.16     -12.70

  เงินสดสุทธิใช้ไปในกิจกรรมดำเนินงาน                               -22.11    17.93     10.85

  เงินให้กู้ยืมระยะสั้นแก่บุคคลที่เกี่ยวข้องกันลดลง                         -         -         -

  เงินฝากประจำที่ติดภาระค้ำประกันเพิ่มขึ้น                             -0.004    -0.19     0.14

  เงินสดรับจากการจำหน่ายอุปกรณ์                                   6.27      -         0.50

  เงินสดจ่ายเพื่อซื้ออุปกรณ์                                         -15.28    -2.69     -13.59

  เงินสดจ่ายเพื่อซื้อสินทรัพย์ไม่มีตัวตน                                 -         -         -7.37

  เงินสดสุทธิใช้ไปในกิจกรรมลงทุน                                   -9.02     -2.88     -20.32
  ---------------------------------------------------------- --------- --------- ---------

งบกระแสเงินสด : บริษัท ธีระมงคล อุตสาหกรรม จำกัด (มหาชน) (ต่อ)

หน่วย : ล้านบาท

  ------------------------------------------------ --------- --------- ---------
  สรุปงบกระแสเงินสด                                  ตรวจสอบ   ตรวจสอบ   ตรวจสอบ

                                                   ปี 2551    ปี 2552    ปี 2553

  เงินเบิกเกินบัญชีและเงินกู้ยืมระยะสั้นจากสถาบันการเงินเพิ่มขึ้น   20.11     7.2       -27.31
  (ลดลง)                                                               

  เงินกู้ยืมระยะสั้นจากบุคคลที่เกี่ยวข้องกันเพิ่มขึ้น               15.66     4         -4.00

  เงินสดจ่ายชำระหนี้สินสัญญาเช่าซื้อ                        -0.35     -1.11     -1.02

  เงินสดจ่ายชำระเงินกู้ยืมระยะยาวจากสถาบันการเงิน          -0.50     -         -

  เงินสดจ่ายเงินปันผล                                  -         -27.84    -15.98

  เงินสดจ่ายสำหรับต้นทุนการจัดจำหน่ายหุ้น                   -         -         -5.11

  เงินสดรับจากการออกหุ้นสามัญ                           -         -         70.40

  เงินสดสุทธิได้มาจากกิจกรรมจัดหาเงิน                     34.93     -17.75    16.98

  เงินสดและรายการเทียบเท่าเงินสดเพิ่มขึ้น (ลดลง) – สุทธิ     3.8       -2.7      7.50

  เงินสดและรายการเทียบเท่าเงินสด ณ วันต้นงวด             1.35      5.14      2.45

  เงินสดและรายการเทียบเท่าเงินสด ณ วันสิ้นงวด             5.14      2.45      9.95
  ------------------------------------------------ --------- --------- ---------

(ค) ตารางแสดงอัตราส่วนทางการเงินที่สำคัญ

  ------------------------------------- ----------- ---------- ----------
  อัตราส่วนทางการเงินที่สำคัญ                 ปี 2551      ปี 2552     ปี 2553

  อัตราส่วนสภาพคล่อง (LIQUIDITY RATIO)                             

  อัตราส่วนสภาพคล่อง (เท่า)                 1.4         1.36       2.22

  อัตราส่วนสภาพคล่องหมุนเร็ว (เท่า)           0.58        0.7        1.13

  อัตราส่วนสภาพคล่องกระแสเงินสด (เท่า)       n.a.        n.a.       n.a.

  อัตราส่วนหมุนเวียนลูกหนี้การค้า (เท่า)         5.04        4.73       4.47

  ระยะเวลาเก็บหนี้เฉลี่ย (วัน)                71.44       76.14      80.55

  อัตราส่วนหมุนเวียนสินค้าคงเหลือ (เท่า)        3.77        3.12       3.38

  ระยะเวลาขายสินค้าเฉลี่ย (วัน)              95.52       115.44     106.52

  อัตราส่วนหมุนเวียนเจ้าหนี้ (เท่า)             4.77        6.35       8.02

  ระยะเวลาชำระหนี้ (วัน)                   75.53       56.7       44.86

  CASH CYCLE (วัน)                       91.43       134.88     142.21

  อัตราส่วนแสดงความสามารถในการทำกำไร                             
  (PROFITABILITY RATIO)                                        

  อัตรากำไรขั้นต้น (%)                      20.48       25.56      25.20

  อัตรากำไรจากการดำเนินงาน (%)            10.27       11.97      9.94

  อัตรากำไรสุทธิ (%)                       6.9         7.89       7.01

  อัตราผลตอบแทนผู้ถือหุ้น (%)                 21.58       25.76      19.32

  อัตราส่วนแสดงประสิทธิภาพในการดำเนินการ                            
  (EFFICIENCY RATIO)                                           

  อัตราผลตอบแทนสินทรัพย์รวม (%)             10.62       12.09      11.01

  อัตราผลตอบแทนสินทรัพย์ถาวร (%)            46.35       58.11      59.52

  อัตราการหมุนเวียนของสินทรัพย์ (เท่า)         1.54        1.53       1.57

  อัตราส่วนวิเคราะห์นโยบายทางการเงิน                                
  (FINANCIAL POLICY RATIO)                                     

  อัตราส่วนหนี้สินต่อส่วนของผู้ถือหุ้น (เท่า)        1.05        1.21       0.50

  อัตราส่วนความสามารถในการชำระดอกเบี้ย      22.43       28.29      34.25
  (เท่า)                                                        

  อัตราการจ่ายเงินปันผล (%)                 151.21      67.64      65.47
  ------------------------------------- ----------- ---------- ----------

หมายเหตุ : การคำนวณอัตราส่วนทางการเงิน ในปี 2551
จะใช้ตัวเลขจากงบกำไรขาดทุนเสมือนควบรวมกิจการระหว่าง บริษัท ธีระมงคล อุตสาหกรรม
จำกัด (มหาชน) และบริษัท เอ็กซตร้า อินเตอร์เทรด (กรุงเทพ) จำกัด
แต่หากเป็นตัวเลขจากงบดุล จะใช้ของ บริษัท ธีระมงคล อุตสาหกรรม จำกัด (มหาชน)

11.2 คำอธิบายและการวิเคราะห์ฐานะการเงินและผลการดำเนินงาน

สำหรับคำอธิบายและการวิเคราะห์ฐานะการเงินและผลการดำเนินงานในปี 2551
หากเป็นการนำเสนอข้อมูลจากงบกำไรขาดทุน
จะใช้ตัวเลขจากงบการเงินเสมือนควบรวมกิจการระหว่าง บริษัท ธีระมงคล อุตสาหกรรม จำกัด
(มหาชน) และบริษัท เอ็กซตร้า อินเตอร์เทรด (กรุงเทพ) จำกัด
แต่หากเป็นการนำเสนอข้อมูลจากงบดุล จะใช้ตัวเลขจากงบการเงินของบริษัท ธีระมงคล
อุตสาหกรรม จำกัด (มหาชน) เพียงแห่งเดียว (สามารถอ่านคำอธิบายเพิ่มเติมได้จาก วรรคนำ
หัวข้อ 12.1 งบการเงิน)

11.2.1 ผลการดำเนินงาน

ภาพรวมของผลการดำเนินงานที่ผ่านมา

เมื่อพิจารณาจากภาพรวมของบริษัทในเบื้องต้นพบว่า ตลอดระยะเวลา 3 ปี ที่ผ่านมา ตั้งแต่ ปี
2551 - 2553 บริษัทมีมูลค่ารายได้จากการขายเพิ่มขึ้นอย่างต่อเนื่อง โดยมีอัตราการเติบโตเฉลี่ย
(Compound Average Growth Rate) สำหรับช่วง 3 ปีย้อนหลังเท่ากับ ร้อยละ 14.48
โดยรายได้จากการขายระหว่างปี 2551 ถึงปี 2552 มีอัตราการเติบโตร้อยละ 12.43
และระหว่างปี 2552 ถึงปี 2553 มีอัตราการเติบโตร้อยละ 16.57
ซึ่งการเพิ่มขึ้นของรายได้ดังกล่าว
สาเหตุหลักเกิดจากการวางแผนนโยบายด้านการตลาดโดยเน้นการวางแผนและบริหารช่องทางการจัดจำหน่าย
(Distribution Channel Management) ที่เน้นเรื่องการใช้พนักงานขาย
และวางแผนการทำงานให้เกิดประสิทธิภาพสูงสุด อาทิ
การวางแผนด้านการสื่อสารเพื่อเข้าถึงกลุ่มลูกค้าเป้าหมายให้มากที่สุด ซึ่งที่ผ่านมา
ทางบริษัทสามารถเพิ่มจำนวนฐานลูกค้าใหม่ได้อย่างต่อเนื่อง
นอกจากนี้ยังใช้นโยบายจูงใจให้เกิดการซื้อสินค้าอย่างสม่ำเสมอ
เพื่อเป็นการรักษาฐานลูกค้าเดิมและก่อให้เกิดความจงรักภักดี (Loyalty) ต่อสินค้าของบริษัท
ซึ่งนโยบายดังกล่าวเป็นปัจจัยหลักที่ส่งผลให้บริษัทสามารถสร้างยอดขายสินค้าได้อย่างต่อเนื่อง

ทั้งนี้หากพิจารณาการเติบโตของรายได้ในระหว่างช่วงปี 2551 – 2553 จะพบว่า
รายได้จากการขายของบริษัทเพิ่มขึ้นจาก 263.16 ล้านบาท ปี 2551 เป็น 295.87 ล้านบาท ในปี
2552 และสำหรับปี 2553 นั้น บริษัทมีรายได้จากการขายเท่ากับ 344.89 ล้านบาท
นอกจากนี้ในส่วนของกำไรสุทธิของบริษัทก็มีแนวโน้มเพิ่มสูงขึ้นอย่างต่อเนื่องตามการเพิ่มขึ้นของรายได้จากการขายเช่นกัน
โดยในปี 2551 ปี 2552 และ ปี 2553 บริษัทมีกำไรสุทธิเท่ากับ 18.41 ล้านบาท 23.63
ล้านบาท และ 24.44 ล้านบาท ตามลำดับ
ซึ่งจากรายได้จากการขายและกำไรสุทธิดังกล่าวของบริษัทตลอดระยะเวลา 3 ปี ที่ผ่านมา
แสดงให้เห็นถึงแนวโน้มการเติบโตและผลประกอบการที่ดีขึ้นอย่างต่อเนื่อง
อันเป็นผลมาจากการเน้นบริหารจัดการด้านช่องทางการจัดจำหน่ายสินค้าให้มีประสิทธิภาพเพิ่มขึ้น

ผลการดำเนินงาน

รายได้

ปัจจุบันบริษัทมีรายได้หลักจากการผลิต และจัดจำหน่ายสินค้า ซึ่งผลิตภัณฑ์ที่มียอดจำหน่ายสูงสุด คือ
ผลิตภัณฑ์บัลลาสต์และหม้อแปลงไฟฟ้า คิดเป็นสัดส่วนการจำหน่ายมากกว่าร้อยละ 60
เมื่อเทียบกับรายได้จากการขายทั้งหมด โดยสัดส่วนการจัดจำหน่ายบัลลาสต์ทั้งหมด
สามารถแบ่งแยกประเภทออก ได้ดังนี้

สัดส่วนการจำหน่ายบัลลาสต์ทั้งหมด แบ่งแยกตามประเภท

+-----------------------------------------------+----------------------+
| กลุ่มผลิตภัณฑ์                                     | ส                    |
|                                               | ัดส่วนการจำหน่ายในปัจจุบัน |
|                                               |                      |
|                                               | (ร้อยละ)              |
+-----------------------------------------------+----------------------+
| กลุ่มที่ 1 แบ่งแยกตามประเภทการผลิต                  |                      |
+-----------------------------------------------+----------------------+
| 1.  บัลลาสต์ขดลวดแกนเหล็ก                        | อันดับ 1 (มากกว่าร้อยละ  |
|                                               | 80)                  |
+-----------------------------------------------+----------------------+
| 2.  หม้อแปลงขดลวดแกนเหล็ก                       | อันดับ 2               |
+-----------------------------------------------+----------------------+
| 3.  หม้อแปลงอิเลคทรอนิคส์                         | อันดับ 3               |
+-----------------------------------------------+----------------------+
| 4.  บัลลาสต์อิเลคทรอนิคส์                          | อันดับ 4               |
+-----------------------------------------------+----------------------+
| รวมทั้งหมด                                      | 100.00               |
+-----------------------------------------------+----------------------+
| กลุ่มที่ 2 แบ่งแยกตามประเภทการใช้งาน                |                      |
+-----------------------------------------------+----------------------+
| 1.  บัลลาสต์สำหรับหลอดไฟบ้าน                      | อันดับ 1 (มากกว่าร้อยละ  |
|                                               | 60)                  |
+-----------------------------------------------+----------------------+
| 2.  บัลลาสต์สำหรับหลอดไฟถนน                      | อันดับ 2               |
+-----------------------------------------------+----------------------+
| รวมทั้งหมดในส่วนของบัลลาสต์                        | 100.00               |
+-----------------------------------------------+----------------------+
| กลุ่มที่ 3 แบ่งแยกตามประเภทของหลอดไฟ               |                      |
+-----------------------------------------------+----------------------+
| 1.  บัลลาสต์สำหรับหลอดฟลูออเรสเซนต์                | อันดับ 1 (มากกว่าร้อยละ  |
|                                               | 50)                  |
+-----------------------------------------------+----------------------+
| 2.  บัลลาสต์สำหรับหลอดไฟปล่อยประจุความเข้มสูง (HID)  | อันดับ 2               |
+-----------------------------------------------+----------------------+
| 3.  หม้อแปลงสำหรับหลอดฮาโลเจน                   | อันดับ 3               |
+-----------------------------------------------+----------------------+
| 4.  หม้อแปลงอิเลคทรอนิคส์สำหรับหลอดฮาโลเจน         | อันดับ 4               |
+-----------------------------------------------+----------------------+
| 5.  บัลลาสต์อิเลคทรอนิคส์สำหรับหลอดฟลูออเรสเซนต์      | อันดับ 5               |
+-----------------------------------------------+----------------------+
| 6.                                            | อันดับ 6               |
|  บัลลาสต์อิเลคทรอนิคส์สำหรับหลอดไฟปล่อยประจุความเข้มสูง |                      |
|     (HID)                                     |                      |
+-----------------------------------------------+----------------------+
| รวมทั้งหมด                                      | 100.00               |
+-----------------------------------------------+----------------------+

บริษัทมีรายได้จากการขายในช่วงปี 2551 ปี 2552 และ ปี 2553 เท่ากับ 263.16 ล้านบาท
295.87 ล้านบาท และ 344.89 ล้านบาท ตามลำดับ
ซึ่งหากพิจารณาในรายละเอียดของประเภทผลิตภัณฑ์ จะพบว่า ปี 2553
รายได้จากการขายที่เพิ่มขึ้นอย่างมีนัยสำคัญ
เกิดจากบริษัทสามารถสร้างยอดจำหน่ายในกลุ่มผลิตภัณฑ์เรียงตามลำดับได้ดังนี้ ผลิตภัณฑ์โคมไฟฟ้า
โดยสามารถสร้างยอดขายได้เพิ่มขึ้นจาก 72.11 ล้านบาทในปี 2552 เพิ่มขึ้นเป็น 92.98 ล้านบาท
ในปี 2553 รองลงมาคือ ผลิตภัณฑ์บัลลาสต์และหม้อแปลงไฟฟ้า
ผลิตภัณฑ์หลอดไฟฟ้าแบบปล่อยประจุความเข้มสูง (HID) และผลิตภัณฑ์อำนวยความสะดวกภายในบ้าน
ตามลำดับ ซึ่งสาเหตุที่สามารถจำหน่ายผลิตภัณฑ์โคมไฟฟ้าได้มากขึ้น
เกิดจากพฤติกรรมของผู้บริโภคเปลี่ยนแปลงไป จากเดิมที่เคยซื้อบัลลาสต์และอุปกรณ์ส่วนควบแยกกัน
มาเป็นการซื้อโคมไฟฟ้าประกอบเสร็จ ซึ่งจะเป็นการนำผลิตภัณฑ์ บัลลาสต์ หลอดไฟ
และอุปกรณ์ส่วนควบต่าง ๆ มาประกอบกันขึ้นเป็นผลิตภัณฑ์โคมไฟประกอบเสร็จสำหรับจำหน่ายเป็นชุด
เพื่อความสะดวกรวดเร็วในการใช้งานของผู้ซื้อ
ซึ่งยอดจำหน่ายโคมไฟฟ้าประกอบเสร็จที่เพิ่มขึ้นยังส่งผลให้บริษัทสามารถจำหน่ายผลิตภัณฑ์บัลลาสต์
และอุปกรณ์ส่วนควบได้เพิ่มขึ้นจากเดิมในทางอ้อมด้วย
โดยกลุ่มผลิตภัณฑ์โคมไฟฟ้าของบริษัทสามารถแบ่งได้ออกเป็น 2 ประเภท คือ
โคมไฟฟ้าสำหรับใช้งานกลางแจ้ง (Outdoor) และโคมไฟฟ้าสำหรับใช้งานภายในอาคารสถานที่
(Indoor) โดยปี 2553 บริษัทมีสัดส่วนการจำหน่ายผลิตภัณฑ์ดังกล่าวแบ่งออกเป็นร้อยละ 68
และร้อยละ 32 ตามลำดับ

นอกจากสาเหตุดังกล่าวข้างต้น
สาเหตุสำคัญอีกประการหนึ่งที่ทำให้บริษัทสามารถสร้างยอดขายได้เพิ่มขึ้นอย่างต่อเนื่องเกิดจาก
ตั้งแต่ปี 2552
บริษัทได้เริ่มปรับกลยุทธ์ดำเนินการด้านการตลาดโดยการให้ความสำคัญกับการบริหารช่องทางการจัดจำหน่าย
(Distribution Channel Management)
ผ่านการใช้พนักงานขายเพื่อเจาะเข้าถึงกลุ่มลูกค้าเป้าหมายโดยตรง
เน้นการสื่อสารถึงคุณภาพของผลิตภัณฑ์ การให้คำแนะนำด้านผลิตภัณฑ์ที่ตรงกับความต้องการของลูกค้า
รวมทั้งจะต้องอธิบายได้ถึงประเภทผลิตภัณฑ์ที่มีความหลากหลาย
สามารถตอบสนองความต้องการของลูกค้าได้ครอบคลุมทั้งหมด
ซึ่งจุดแข็งที่สำคัญทางด้านผลิตภัณฑ์ของบริษัท คือ การมีประเภทผลิตภัณฑ์ที่มีความหลากหลาย
โดยเฉพาะอย่างยิ่ง ผลิตภัณฑ์บัลลาสต์ของบริษัทมีครอบคลุมทุกประเภท ทุกรุ่น ตั้งแต่รุ่นเล็ก
ถึงรุ่นใหญ่ นอกจากนี้ยังผ่านการรับรองคุณภาพมาตรฐานจากหลายสถาบันทั้งภายในประเทศ
และต่างประเทศ ซึ่งแสดงให้เห็นถึงคุณภาพผลิตภัณฑ์ที่ได้มาตรฐาน
ทัดเทียมหรือเหนือกว่าผลิตภัณฑ์ที่นำเข้าจากต่างประเทศ ทั้งนี้ภายหลังจากที่บริษัทใช้นโยบายดังกล่าว
บริษัทสามารถขยายฐานลูกค้าได้เพิ่มขึ้นอย่างต่อเนื่อง
โดยเฉพาะอย่างยิ่งในกลุ่มลูกค้าประเภทร้านค้าทั่วไป ซึ่งเป็นสัดส่วนประเภทลูกค้าที่สูงที่สุด
ทางบริษัทจึงให้ความสำคัญกับฐานลูกค้าในกลุ่มนี้เป็นอย่างยิ่ง
นอกจากการใช้พนักงานขายเพื่อเจาะถึงกลุ่มลูกค้าโดยตรงแล้ว
บริษัทยังเน้นการรักษาฐานลูกค้ากลุ่มเดิมเพื่อให้เกิดการซื้อซ้ำ ซื้อเพิ่มในผลิตภัณฑ์อื่น ๆ
ที่ยังไม่เคยซื้อ และเกิดความจงรักภักดี (Loyalty) ต่อผลิตภัณฑ์ของบริษัท
ซึ่งที่กล่าวมาทั้งหมดนี้จึงเป็นปัจจัยสำคัญที่ส่งผลให้บริษัทมีรายได้จากการขายเพิ่มขึ้นอย่างต่อเนื่องในช่วงที่ผ่านมา
ปัจจุบันบริษัทยังคงใช้กลยุทธ์ดังกล่าวอย่างต่อเนื่อง
และมีการพัฒนาปรับปรุงให้เกิดประสิทธิภาพเพิ่มขึ้นโดยตลอด ซึ่งในช่วงปี 2553
บริษัทได้เพิ่มจำนวนพนักงานขายให้มากขึ้นจาก 19 คน ณ วันที่ 31 ธันวาคม 2552 เป็น 28 คน ณ
วันที่ 31 ธันวาคม 2553 เพื่อรองรับกับการเติบโตของรายได้จากการจำหน่าย โดยในช่วงที่ผ่านมา
พนักงานขายของบริษัทสามารถขยายฐานลูกค้ากลุ่มใหม่ได้เพิ่มขึ้นอย่างต่อเนื่อง
ทั้งในเขตกรุงเทพมหานคร และต่างจังหวัด
นอกจากนี้บริษัทยังได้วางแผนการขยายฐานลูกค้าในบางภูมิภาคให้เพิ่มขึ้นต่อไปอนาคตด้วย

สำหรับการขยายฐานลูกค้าต่างประเทศนั้น
ที่ผ่านมาทางบริษัทได้ให้ความสำคัญในการขยายฐานลูกค้าในกลุ่มนี้เพิ่มขึ้นเช่นกัน
โดยได้จัดให้มีผู้บริหารและทีมงานเพื่อดูแลและรับผิดชอบลูกค้ากลุ่มนี้โดยเฉพาะ ประกอบกับที่ผ่านมา
ทางบริษัทได้เข้าร่วมงานแสดงสินค้าในระดับนานาชาติอย่างต่อเนื่อง
ซึ่งที่ผ่านมาได้รับการตอบรับจากลูกค้าในต่างประเทศเป็นอย่างดี
นอกจากนี้ในอนาคตการลดลงของมาตรการจัดเก็บภาษีในเขตอาเซียน
จะส่งผลให้บริษัทมีศักยภาพในการขยายฐานลูกค้าต่างประเทศได้เพิ่มสูงขึ้น
โดยอาศัยจุดแข็งด้านคุณภาพมาตรฐานของผลิตภัณฑ์
เป็นการสร้างความได้เปรียบเทียบทางการแข่งขันที่สำคัญ ซึ่งในช่วงที่ผ่านมา
บริษัทได้ตัดสินใจขายสินค้าในราคาพิเศษ เพื่อเป็นการเจาะตลาดในบางประเทศ
และเพื่อประโยชน์ในการระบายสต็อกสินค้าในราคาต้นทุนเดิมที่มีอยู่ (ราคาต้นทุนที่เกิดขึ้นในช่วงปี
2551จะเป็นราคาต้นทุนที่สูงตามราคาต้นทุนเหล็กและทองแดงที่มีความผันผวนมาก)
ผลิตภัณฑ์ที่จำหน่ายคือ ผลิตภัณฑ์บัลลาสต์สำหรับหลอดไฟฟลูออเรสเซนต์
โดยที่ผ่านมามีการจำหน่ายสินค้าในราคาต่ำกว่าต้นทุนเพียงล็อตเดียวเท่านั้นในช่วงไตรมาสที่ 1 ปี
2552 อย่างไรก็ตาม หากพิจารณาอัตรากำไรขั้นต้นที่เกิดขึ้นในปี 2553
โดยเปรียบเทียบระหว่างสินค้าที่จำหน่ายต่างประเทศกับสินค้าที่จำหน่ายภายในประเทศ พบว่า
มีสัดส่วนกำไรขั้นต้นเท่ากับร้อยละ 10.2 และ 27.0 ตามลำดับ
สำหรับสาเหตุที่สัดส่วนกำไรขั้นต้นจากการส่งออกไปจำหน่ายต่างประเทศต่ำกว่าภายในประเทศนั้น
เนื่องจากจากการแข่งขันในระดับนานาชาติ จะเป็นการแข่งขันด้านราคาที่มีความรุนแรง
ดังนั้นทางบริษัทจึงจำเป็นต้องนำเสนอราคาขายในระดับที่สามารถแข่งขันได้
ซึ่งได้ส่งผลต่ออัตราการทำกำไรดังกล่าว แต่อย่างไรก็ตาม การกำหนดราคาดังกล่าว
ทางบริษัทถือว่าเป็นการส่งเสริมการขายเพื่อสร้างแบรนด์สินค้าให้เป็นที่รู้จักในทางหนึ่งเช่นกัน

จากปัจจัยที่ส่งผลให้รายได้จากการจำหน่ายของบริษัทเพิ่มสูงขึ้นอย่างต่อเนื่องในช่วงอดีตที่ผ่านมา
บริษัทมองว่าหากภาวะสัญญาณการฟื้นตัวทางด้านเศรษฐกิจเริ่มดีขึ้นในอนาคต
จะส่งผลเอื้ออำนวยต่อการเติบโตของรายได้จากการขายของบริษัทให้เพิ่มขึ้นได้มากกว่าเดิม
โดยเฉพาะอย่างยิ่งหากการฟื้นตัวดังกล่าวเริ่มเกิดขึ้นในภาคอสังหาริมทรัพย์
ซึ่งระบบแสงสว่างเป็นพื้นฐานที่สำคัญต่อการอยู่อาศัย
ดังนั้นเมื่อภาคอสังหาริมทรัพย์เริ่มฟื้นตัวขึ้นอีกครั้ง จะส่งผลต่อรายได้จากการขายของบริษัทเช่นกัน

สำหรับรายได้อื่นของบริษัท ในปี 2551 ปี 2552 และ ปี 2553 นั้น บริษัทมีรายได้อื่นเท่ากับ 3.68
ล้านบาท 3.44 ล้านบาท และ 3.83 ล้านบาท ตามลำดับ

ในปี 2551 ปี 2552 และ ปี 2553 ส่วนที่สำคัญของรายได้อื่นเกิดจาก
รายได้จากการขายเศษวัตถุดิบ อาทิ เศษเหล็ก เศษลวด เศษลังไม้
ที่เหลือหรือไม่ได้ใช้แล้วจากกระบวนการผลิต และหากเปรียบเทียบระหว่างปี 2551 และ 2552
รายได้จากการขายเศษวัตถุดิบจะลดลงจากเดิม ซึ่งสาเหตุเกิดจากราคาเหล็กและทองแดง ในปี
2552 เริ่มกลับมามีเสถียรภาพทางด้านราคามากกว่าเดิม
และไม่แกว่งตัวเพิ่มขึ้นสูงอย่างเช่นที่เคยเกิดขึ้นในปี 2551 ดังนั้นจึงส่งผลให้ราคาขายเศษเหล็ก
เศษลวดในปี 2552 มีราคาจำหน่ายลดลง สำหรับปี 2553 นั้น
ส่วนที่สำคัญของรายได้อื่นเกิดจากในช่วงครึ่งปีหลังราคาขายเศษเหล็กและเศษลวด
โดยเฉพาะราคาเศษลวดเพิ่มขึ้นมากกว่าครึ่งปีแรกและมากกว่าราคาขายในปี 2552

สำหรับรายได้รวม ในปี 2551 ปี 2552 และ ปี 2553 บริษัทมีรายได้รวมเท่ากับ 266.93
ล้านบาท 299.31 ล้านบาท และ 348.71 ล้านบาท ตามลำดับ

โดยตั้งแต่ปี 2551 – 2553 รายได้รวมมีอัตราการเพิ่มขึ้นโดยเฉลี่ย ร้อยละ 14.30 ต่อปี
และคิดเป็นอัตราการเพิ่มขึ้นร้อยละ 12.13 เมื่อเปรียบเทียบระหว่างปี 2551 และ 2552
และร้อยละ 16.50 เมื่อเทียบระหว่างปี 2552 และปี 2553
ซึ่งมูลค่ารายได้รวมเพิ่มขึ้นอย่างต่อเนื่องตามการเติบโตที่สำคัญของรายได้จากการขาย

ต้นทุนขายและค่าใช้จ่าย

บริษัทมีสัดส่วนต้นทุนขายต่อรายได้จากการขาย ในปี 2551 ปี 2552 และ ปี 2553 คิดเป็นร้อยละ
79.52 ร้อยละ 74.44 และ ร้อยละ 74.80 ตามลำดับ หรือคิดเป็นมูลค่าต้นทุนขาย เท่ากับ
209.26 ล้านบาท 220.24 ล้านบาท และ 257.97 ล้านบาท สำหรับปี 2551 ปี 2552 และปี
2553 ตามลำดับ

หากพิจารณาจากช่วงปี 2551 – 2552
จะเห็นได้ว่าสัดส่วนต้นทุนขายต่อรายได้จากการขายของบริษัทมีแนวโน้มลดลง และค่อนข้างคงที่ในปี
2553 สาเหตุที่สำคัญเกิดจาก

1.  บริษัทมีการบริหารต้นทุนการผลิตที่มีประสิทธิภาพมากขึ้นจากเดิม
    โดยผ่านการวิจัยและออกแบบเพื่อให้การใช้วัตถุดิบในการผลิตมีอัตราการสูญเสียที่ลดลง

2.  บริษัทเปลี่ยนวิธีการสั่งซื้อวัตถุดิบสำคัญที่ใช้ในการผลิตจากตัวแทนจำหน่ายภายในประเทศ
    เป็นการนำเข้าโดยตรงจากผู้ผลิตในต่างประเทศ
    ซึ่งวิธีดังกล่าวสามารถช่วยลดต้นทุนการผลิตสินค้าให้กับบริษัทได้เป็นอย่างมากคิดเป็นสัดส่วนการลดลงจากเดิมกว่าร้อยละ
    15

3.  ตั้งแต่ปี 2550
    บริษัทเริ่มนำเข้าและติดตั้งเครื่องจักรเพิ่มเพื่อให้สามารถขึ้นรูปเหล็กเพื่อใช้ในการผลิตได้ครอบคลุมทุกประเภทของผลิตภัณฑ์
    ซึ่งจะทำให้บริษัทสามารถขึ้นรูปเหล็กเพื่อใช้เตรียมเป็นวัตถุดิบในการผลิตได้เองทั้งหมด
    จากช่วงก่อนหน้าในผลิตภัณฑ์บางรุ่นบริษัทจะไม่สามารถขึ้นรูปเหล็กเองได้
    ต้องอาศัยการว่าจ้างขึ้นรูปเหล็กจากบริษัทภายนอก (Outsource)
    โดยเริ่มเดินเครื่องจักรตั้งแต่ช่วงปลายปี 2550 ซึ่งการขึ้นรูปเหล็กเอง
    จะช่วยลดต้นทุนในการผลิตได้ เนื่องจากโดยปกติบริษัทที่รับจ้างขึ้นรูปเหล็กให้กับบริษัท
    จะคิดราคาค่าจ้างเข้าไปในราคาสินค้าก่อนจำหน่าย
    โดยบริษัทมีกำลังการผลิตสำหรับบัลลาสต์ขดลวดแกนเหล็ก เปรียบเทียบระหว่าง
    ช่วงที่มีการจ้างขึ้นรูปเหล็ก กับช่วงที่บริษัทขึ้นรูปเหล็กเองทั้งหมด ดังนี้

หน่วย : ชิ้น

+---------------+-----------+-----------+-------------+-------------+
| ประเภท        | ปี 2549    | ปี 2550    | ปี 2551 –ปี   | ปี 2553      |
|               |           |           | 2552        |             |
+---------------+-----------+-----------+-------------+-------------+
|               | จ้า        | เ         | ขึ้นรูปเ       | ขึ้นรูปเ       |
|               | งขึ้นรูปเหล็ก | ริ่มเดินเครื่อ | หล็กเองทั้งหมด | หล็กเองทั้งหมด |
|               |           | งจักรปลายปี |             |             |
|               |           | 2550      |             |             |
+---------------+-----------+-----------+-------------+-------------+
|   ก           | 300,000   | 300,000   | 870,000     | 870,000     |
| ำลังการผลิตเต็มที่ |           |           |             |             |
+---------------+-----------+-----------+-------------+-------------+
|               | 120,000   | 220,000   | 300,000     | 300,000     |
| กำลังการผลิตจริง |           |           |             |             |
+---------------+-----------+-----------+-------------+-------------+
|   จ้างขึ้นรูปเหล็ก | 20,000    | 20,000    | -           | -           |
|   (Outsource) |           |           |             |             |
+---------------+-----------+-----------+-------------+-------------+
|   ขึ้นรูปเหล็กเอง | 100,000   | 200,000   | 300,000     | 300,000     |
+---------------+-----------+-----------+-------------+-------------+

4.  ในปี 2551
    บริษัทประสบปัญหาความผันผวนของราคาเหล็กและทองแดงที่ปรับตัวเพิ่มสูงขึ้นมากตามราคาตลาดโลก
    โดยราคาเหล็กและทองแดงได้เริ่มปรับตัวลดลงตั้งแต่ช่วงปลายปี 2551
    และราคาเริ่มกลับมามีเสถียรภาพอีกครั้งในช่วงปี 2552 ที่ผ่านมา
    ในขณะที่ราคาจำหน่ายสินค้าของบริษัท ซึ่งได้รับการปรับตัวตามการเพิ่มขึ้นของราคาวัตถุดิบหลัก
    มีการปรับตัวลงในอัตราที่ช้ากว่าการลดลงของราคาวัตถุดิบ
    ดังนั้นจึงส่งผลให้บริษัทมีต้นทุนขายในช่วงปี 2551 สูงกว่าช่วงปี 2552 ที่ผ่านมา
    ซึ่งจากความผันผวนจากราคาวัตถุดิบของเหล็กและทองแดงดังกล่าว
    มีผลกระทบต่อต้นทุนการผลิต
    เมื่อเปรียบเทียบกับช่วงราคาวัตถุดิบในระดับที่ไม่มีความผันผวนมาก
    กับช่วงที่ราคาวัตถุดิบมีความผันผวนสูงสุด
    คิดเป็นสัดส่วนการเพิ่มขึ้นของต้นทุนการผลิตประมาณร้อยละ 50

  เมื่อปลายเดือนกุมภาพันธ์ ปี 2553 ที่ผ่านมา ได้เกิดเหตุแผ่นดินไหวทางตอนใต้ของประเทศชิลี
  ซึ่งเป็นประเทศผู้ผลิตทองแดงส่งออกไปประเทศต่าง ๆ รายใหญ่ที่สุดของโลก
  ส่งผลให้ราคาซื้อขายทองแดงภายหลังเกิดเหตุแผ่นดินไหวดังกล่าวได้ปรับตัวขึ้นสูงสุดนับตั้งแต่เดือนเมษายน
  ปี 2552 ที่ผ่านมา เนื่องจากเหมืองแร่ทองแดงขนาดใหญ่หลายแห่งในชิลี
  ต้องปิดทำการลงเป็นการชั่วคราว ส่งผลให้ศักยภาพการผลิตทองแดงส่งออกไปยังประเทศต่าง ๆ
  ปรับตัวลดลงไม่ต่ำกว่าร้อยละ 20 อย่างไรก็ตาม
  จากการคาดการณ์สถานการณ์ราคาทองแดงดังกล่าว ทางด้านนักวิเคราะห์ให้ความเห็นว่า
  สถานการณ์ดังกล่าวจะเข้าสู่ภาวะปกติ เมื่อเหมืองขนาดใหญ่ภายในประเทศชิลี
  สามารถเปิดดำเนินการได้อีกครั้ง
  ประกอบกับเหมืองโดยส่วนมากตั้งอยู่บริเวณภาคเหนือของประเทศชิลี
  จึงได้รับผลกระทบจากแผ่นดินไหวค่อนข้างน้อย นอกจากนี้แนวโน้มราคาทองแดง
  ได้เริ่มปรับตัวเพิ่มสูงขึ้นอีกครั้งตั้งแต่ช่วงเดือนธันวาคม ถึงเดือนมกราคมที่ผ่านมาอยู่แล้ว ดังนั้น
  การปรับตัวเพิ่มขึ้นจากเหตุการณ์แผ่นดินไหวดังกล่าว น่าจะเป็นเพียงเหตุการณ์ชั่วคราวเท่านั้น

บริษัทมีสัดส่วนค่าใช้จ่ายในการขายและบริหารต่อรายได้รวม ในปี 2551 ปี 2552 และปี 2553
คิดเป็นสัดส่วนเท่ากับร้อยละ 11.34 ร้อยละ 12.97 และร้อยละ 14.49 ตามลำดับ โดยในปี
2552 และปี 2553 ค่าใช้จ่ายในการขายและบริหารดังกล่าว
ได้รวมส่วนของค่าตอบแทนผู้บริหารด้วย ทั้งนี้คิดเป็นมูลค่าค่าใช้จ่ายในการขายและบริหาร เท่ากับ
30.27 ล้านบาท 43.25 ล้านบาท และ 56.06 ล้านบาท สำหรับปี 2551 ปี 2552 และปี 2553
(ในปี 2552 มีส่วนค่าตอบแทนผู้บริหารเท่ากับ 4.44 ล้านบาท และปี 2553
มีส่วนค่าตอบแทนผู้บริหารเท่ากับ 5.53 ล้านบาท) ตามลำดับ

สาเหตุสำคัญที่ทำให้บริษัทมีสัดส่วนค่าใช้จ่ายในการขายและบริหารเพิ่มขึ้นอย่างต่อเนื่อง เกิดจาก

1.  ในปี 2551 – ปี 2552 เกิดจากสาเหตุต่าง ๆ ดังนี้

    1.  บริษัทมีค่าใช้จ่ายเกี่ยวกับเงินเดือน ค่าแรง และค่าล่วงเวลา
        ในส่วนของผู้บริหารบริษัทและพนักงานในแผนกบัญชีการเงิน
        ค่าใช้จ่ายของฝ่ายขนส่งตามจำนวนพนักงานขนส่งที่เพิ่มขึ้น

    2.  บริษัทมีค่าใช้จ่ายเกี่ยวกับด้านการตลาด ได้แก่ การเพิ่มขึ้นของเงินเดือน
        และค่าแรงของพนักงานในฝ่ายขายและการตลาด ค่าคอมมิชชั่น
        ตามการเพิ่มขึ้นของจำนวนพนักงาน
        จากนโยบายทางด้านการตลาดที่เน้นการการวางแผนและบริหารช่องทางการจัดจำหน่าย
        (Distribution Channel Management) ผ่านพนักงานขาย
        ค่าใช้จ่ายส่งเสริมการขาย ค่าใช้จ่ายอื่น ๆ ที่เกี่ยวกับพนักงานขาย
        และค่าใช้จ่ายในการออกงานแสดงสินค้า โดยบริษัทเน้นบริหารจัดการด้านการตลาด
        ผ่านการเพิ่มจำนวนพนักงาน การเพิ่มผลตอบแทนเพื่อสร้างแรงจูงใจให้กับพนักงาน
        และการจัดกิจกรรมด้านการตลาด การส่งเสริมการขาย
        การออกงานแสดงสินค้าที่มากขึ้นจากเดิม

    3.  ตั้งแต่ช่วงไตรมาสที่ 4 ปี 2552 บริษัทได้เริ่มใช้นโยบายการตั้งค่าเผื่อสินค้าเสื่อมคุณภาพ
        เพื่อให้เป็นไปตามมาตรฐานทางด้านบัญชี โดย ณ วันที่ 31 ธันวาคม 2552
        บริษัทมีการตั้งค่าเผื่อสินค้าเสื่อมคุณภาพเท่ากับ 0.87 ล้านบาท

2.  ในปี 2552 – ปี 2553 บริษัทมีค่าใช้จ่ายในการขายเพิ่มสูงขึ้น คิดเป็นสัดส่วนกว่าร้อยละ
    44.24 โดยค่าใช้จ่ายที่สำคัญเกิดจากค่าโฆษณา ซึ่งเพิ่มขึ้นจากปี 2552 ที่มีค่าใช้จ่ายเท่ากับ
    0.08 ล้านบาท เป็น 1.56 ล้านบาท ในปี 2553 นอกจากนี้ยังมีค่าสินค้าตัวอย่าง
    และค่าคอมมิชชั่น
    เพื่อเน้นสร้างยอดขายและการประชาสัมพันธ์ให้สินค้าของบริษัทเป็นที่รู้จักในวงกว้างต่อไป
    และในส่วนของค่าใช้จ่ายในการบริหาร บริษัทมีค่าใช้จ่ายดังกล่าวเพิ่มสูงขึ้น
    คิดเป็นสัดส่วนเท่ากับร้อยละ 25.54โดยค่าใช้จ่ายที่เพิ่มขึ้นที่สำคัญคือ
    ค่าใช้จ่ายที่เกี่ยวข้องกับพนักงาน อาทิ โบนัส ค่าสวัสดิการพนักงาน เป็นต้น

สำหรับสัดส่วนต้นทุนทางการเงินของบริษัท ในปี 2551 ปี 2552 และปี 2553 คิดเป็นร้อยละ 0.46
ร้อยละ 0.42 และร้อยละ 0.29 ตามลำดับ หรือคิดเป็นมูลค่าต้นทุนทางการเงิน เท่ากับ 1.22
ล้านบาท 1.27 ล้านบาท และ 1.01 ล้านบาท ตามลำดับ

ทั้งนี้ต้นทุนทางการเงินที่เกิดขึ้นตลอดช่วงเวลาที่ผ่านมา
ส่วนใหญ่เป็นดอกเบี้ยจ่ายที่เกิดจากการกู้ยืมเงิน ของบริษัท ธีระมงคล อุตสาหกรรม จำกัด
โดยตั้งแต่ช่วงปี 2551 บริษัทได้เริ่มใช้วงเงินทุนหมุนเวียนจากการกู้ยืมเงินจากบุคคลที่เกี่ยวข้องกัน
(นายประวิทย์ ประสิทธิ์รัตนพร ในฐานะกรรมการและผู้ถือหุ้นใหญ่ของบริษัท)
และมีแนวโน้มการใช้วงเงินเพิ่มขึ้นตามการขยายตัวของรายได้จากการขาย
และการเปลี่ยนนโยบายการสั่งซื้อวัตถุดิบหลักเพื่อใช้ในการผลิต โดยเน้นการสั่งซื้อวัตถุดิบเป็นเงินสด
เพื่อให้ได้รับส่วนลดทางการค้าจากผู้จัดจำหน่ายวัตถุดิบ ที่ผ่านมา
บริษัทมียอดคงค้างภาระหนี้เงินกู้ยืมระยะสั้นจากบุคคลที่เกี่ยวข้องกัน ณ วันที่ 31 ธันวาคม ปี 2551
ปี 2552 และ ปี 2553 เท่ากับ 32.00 ล้านบาท 36.00 ล้านบาท และ 32.00 ล้านบาท
ตามลำดับ และมียอดเบิกใช้เงินกู้ยืมดังกล่าวในระหว่างปี 2551 ปี 2552 และ ปี 2553 เท่ากับ
63.04 ล้านบาท 148.00 ล้านบาท และ 16.00 ล้านบาท ตามลำดับ
ส่งผลให้ดอกเบี้ยจ่ายที่เกิดขึ้นเป็นผลมาจากการกู้ยืมเงินจากบุคคลที่เกี่ยวข้องกันเป็นสำคัญ ทั้งนี้
จะเห็นได้ว่า
บริษัทจะเน้นการจัดหาวงเงินทุนหมุนเวียนเพื่อใช้ในการดำเนินธุรกิจจากแหล่งเงินกู้ยืมระยะสั้นจากบุคคลที่เกี่ยวข้องกัน
เนื่องจากบุคคลที่เกี่ยวข้องกันคิดอัตราดอกเบี้ยต่ำกว่าอัตราดอกเบี้ยเงินกู้ยืมจากสถาบันการเงิน

และจากการที่บริษัทพึ่งพาเงินกู้ยืมระยะสั้นจากบุคคลที่เกี่ยวข้องกันเป็นหลักในลักษณะดังกล่าว
อาจเกิดความเสี่ยงหากในอนาคตทางบริษัทไม่ได้รับการสนับสนุนวงเงินกู้ยืมระยะสั้นจากบุคคลที่เกี่ยวข้องกัน
ซึ่งจะส่งผลให้บริษัทมีภาระดอกเบี้ยจ่ายจากสถาบันการเงินเพิ่มสูงขึ้นจากเดิม
เนื่องจากอัตราดอกเบี้ยซึ่งบุคคลที่เกี่ยวข้องกันคิดจากบริษัทเป็นอัตราดอกเบี้ยที่ต่ำกว่าอัตราดอกเบี้ยเงินกู้ยืมจากสถาบันการเงิน
อย่างไรก็ตาม
บริษัทได้วางแผนการจัดหาวงเงินทุนหมุนเวียนเพื่อใช้ในการดำเนินธุรกิจในอนาคตเพื่อลดการพึ่งพาเงินกู้ยืมจากบุคคลที่เกี่ยวข้องกัน
โดยบริษัทจะใช้เงินส่วนหนึ่งที่ได้จากการเสนอขายหุ้นสามัญเพิ่มทุนต่อประชาชนส่วนหนึ่ง
นอกเหนือจากการขอรับการสนับสนุนวงเงินกู้ยืมระยะสั้นจากสถาบันการเงินซึ่งปัจจุบันบริษัทได้รับการสนับสนุนอยู่แล้วเพิ่มเติม
รวมถึงการเจรจาเพื่อขอขยายเครดิตเทอมจากผู้จัดจำหน่ายสินค้าให้กับบริษัท

นอกจากนี้ดอกเบี้ยจ่ายอีกส่วนหนึ่งที่เกิดขึ้นตั้งแต่ช่วงปี 2551 จนถึงปัจจุบัน
เป็นดอกเบี้ยจ่ายที่เกิดจากการใช้เงินเบิกเกินบัญชีและเงินกู้ยืมระยะสั้นจากสถาบันการเงิน
มีวัตถุประสงค์ของการใช้เพื่อเป็นวงเงินทุนหมุนเวียนระยะสั้นในการดำเนินธุรกิจ
โดยทางบริษัทมียอดคงค้างภาระหนี้ดังกล่าว ณ วันที่ 31 ธันวาคม 2551 และ ณ วันที่ 31 ธันวาคม
2552 เท่ากับ 20.11 ล้านบาท และ 27.31 ล้านบาท ตามลำดับ ขณะที่ ณ วันที่ 31 ธันวาคม
2553 ไม่มียอดคงค้างภาระหนี้ส่วนนี้ ทั้งนี้ ณ วันที่ 31 ธันวาคม 2553
บริษัทมีวงเงินเบิกเกินบัญชีและเงินกู้ยืมระยะสั้นจากสถาบันการเงินจำนวน 40.00 ล้านบาท
ค้ำประกันโดยที่ดินพร้อมสิ่งปลูกสร้างและกรรมการบริษัทบางท่าน
สำหรับเงินกู้ยืมระยะยาวจากสถาบันการเงินนั้น บริษัทไม่มีภาระหนี้คงค้างนับตั้งแต่ช่วงปี 2551
เป็นต้นมา

อัตรากำไรขั้นต้น และอัตรากำไรสุทธิ

บริษัทมีอัตรากำไรขั้นต้น ในปี 2551 ปี 2552 และ ปี 2553
คิดเป็นสัดส่วนกำไรขั้นต้นต่อรายได้จากการขายร้อยละ 20.48 ร้อยละ 25.56 และร้อยละ 25.20
ตามลำดับ หรือคิดเป็นมูลค่ากำไรขั้นต้น เท่ากับ 53.90 ล้านบาท 75.63 ล้านบาท และ 86.91
ล้านบาท ตามลำดับ

ซึ่งสาเหตุสำคัญที่ทำให้บริษัทมีอัตรากำไรขั้นต้นเพิ่มขึ้นในช่วงปี 2551 ถึงปี 2552
และเริ่มคงที่ในช่วงปี 2553
เกิดจากบริษัทสามารถบริหารต้นทุนการผลิตสินค้าให้มีประสิทธิภาพดีขึ้นจากเดิม
ด้วยการวิจัยและการออกแบบ ที่สามารถทำให้การใช้วัตถุดิบในการผลิตมีอัตราการสูญเสียที่ลดลง
นอกจากนี้ยังใช้วิธีการสั่งซื้อวัตถุดิบหลักที่ใช้ในการผลิตโดยตรงจากผู้ผลิตในต่างประเทศ
แทนการสั่งซื้อจากตัวแทนจำหน่ายในประเทศไทยดั่งเช่นอดีตที่ผ่านมา
การนำเข้าและติดตั้งเครื่องจักรเพื่อขึ้นรูปเหล็กเพิ่มเติม
เพื่อให้สามารถดำเนินการขึ้นรูปเหล็กเองได้ครอบคลุมทุกผลิตภัณฑ์ที่บริษัทเป็นผู้ผลิตเพื่อลด
ต้นทุนการว่าจ้างจากบุคคลภายนอก นอกจากนี้ กำไรขั้นต้นที่เพิ่มขึ้น
ยังเป็นผลจากการที่ราคาจำหน่ายสินค้า ซึ่งได้ปรับตัวสูงขึ้นในช่วงที่ราคาวัตถุดิบมีความผันผวน
มีอัตราการปรับตัวลดลงช้าเมื่อเทียบการการลดลงของราคาวัตถุดิบ
เหล่านี้ถือเป็นสาเหตุสำคัญที่ทำให้บริษัทมีอัตรากำไรขั้นต้นเพิ่มขึ้นอย่างต่อเนื่องดังกล่าว

เมื่อพิจารณาอัตรากำไรสุทธิของบริษัท พบว่า บริษัทมีอัตรากำไรสุทธิในปี 2551 ปี 2552 และปี
2553 เท่ากับร้อยละ 6.90 ร้อยละ 7.89 และร้อยละ 7.01 หรือคิดเป็นมูลค่ากำไรสุทธิ เท่ากับ
18.41 ล้านบาท 23.63 ล้านบาท และ 24.44 ล้านบาท ตามลำดับ

โดยสาเหตุที่สำคัญของการเพิ่มขึ้นของอัตรากำไรสุทธิดังกล่าว ตั้งแต่ปี 2551 ถึงปี 2552
เกิดจากบริษัทสามารถบริหารต้นทุนการผลิต/ต้นทุนขาย ได้ลดลงอย่างมีนัยสำคัญ
โดยสามารถบริหารต้นทุนดังกล่าว ได้ลดลงจากร้อยละ 79.52 ในปี 2551 เหลือร้อยละ 74.44
ในปี 2552 และมีอัตราที่ใกล้เคียงกันในปี 2553 ที่ร้อยละ 74.80

หากพิจารณาในส่วนของอัตราผลตอบแทนผู้ถือหุ้นจะพบว่า ในปี 2551 ปี 2552 และปี 2553
บริษัทมีอัตราผลตอบแทนผู้ถือหุ้นเท่ากับ ร้อยละ 21.58 ร้อยละ 25.76 และร้อยละ 19.32
ตามลำดับ โดยในปี 2552 บริษัทมีอัตราผลตอบแทนผู้ถือหุ้นเพิ่มสูงขึ้นอย่างมากเมื่อเทียบกับปี 2551
อัตราการเพิ่มขึ้นดังกล่าว มาจากความสามารถในการทำกำไรที่ดีขึ้น จากสัดส่วนกำไรสุทธิในปี
2551 เท่ากับร้อยละ 6.90 เพิ่มขึ้นเป็นร้อยละ 7.89 ในปี 2552
ขณะที่ส่วนของผู้ถือหุ้นมีการปรับมูลค่าลดลงในปี 2552
เนื่องจากบริษัทมีการจ่ายเงินปันผลให้กับผู้ถือหุ้น จากกำไรสะสมที่ยังไม่ได้จัดสรร เป็นจำนวน
27.84 ล้านบาท โดยอัตราผลตอบแทนผู้ถือหุ้นได้ปรับตัวลดลงเป็น ร้อยละ 19.32 ในปี 2553
สาเหตุเกิดจากบริษัทมีส่วนของผู้ถือหุ้นเพิ่มขึ้นจาก 89.62 ล้านบาท ณ วันที่ 31 ธันวาคม 2552
เพิ่มขึ้นเป็น 163.35 ล้านบาท ณ วันที่ 31 ธันวาคม 2553
ซึ่งสาเหตุที่สำคัญเกิดจากการเสนอขายหุ้นสามัญเพิ่มทุนให้แก่ประชาชนในช่วงเดือนเมษายนของปี
2553 จำนวน 80.00 ล้านหุ้น โดยมีส่วนเกินมูลค่าหุ้นเท่ากับ 45.29 ล้านบาท
และกำไรสะสมซึ่งเพิ่มขึ้นตามผลการดำเนินงานที่ดีขึ้นอย่างต่อเนื่อง อย่างไรก็ตามในช่วงปี 2553
บริษัทได้มีการจ่ายเงินปันผลให้กับผู้ถือหุ้น จากกำไรสะสมที่ยังไม่ได้จัดสรร เป็นจำนวน 15.98
ล้านบาท ซึ่งเป็นการจ่ายจากผลการดำเนินงานในปี 2552

11.2.2 ฐานะทางการเงินของบริษัท

สินทรัพย์

สินทรัพย์หมุนเวียน

ณ วันที่ 31 ธันวาคม 2553 บริษัทมีมูลค่าสินทรัพย์หมุนเวียนรวม เท่ากับ 178.08 ล้านบาท
โดยแบ่งออกเป็น รายการที่สำคัญ 2 รายการ คือ ลูกหนี้การค้า – สุทธิ จำนวน 80.84 ล้านบาท
และสินค้าคงเหลือจำนวน 85.25 ล้านบาท รายละเอียดของแต่ละรายการมีดังนี้

-   ลูกหนี้การค้า – สุทธิ ณ วันที่ 31 ธันวาคม ปี 2551 ปี 2552 และ ปี 2553 มีมูลค่าเท่ากับ
    51.65 ล้านบาท 73.50 ล้านบาท และ 80.84 ล้านบาท ตามลำดับ

  หากพิจารณาการเปลี่ยนแปลงของลูกหนี้การค้า ตั้งแต่ปี 2551 ถึงช่วงปัจจุบัน จะพบว่า
  บริษัทมีมูลค่าของลูกหนี้การค้าเพิ่มขึ้นอย่างต่อเนื่อง
  โดยเป็นไปตามการเพิ่มขึ้นของรายได้จากการขายที่เพิ่มขึ้นอย่างต่อเนื่องเช่นกัน
  และหากพิจารณาจากความสามารถในการจัดเก็บหนี้ จะพบว่า
  บริษัทมีระยะเวลาเก็บหนี้เฉลี่ยเท่ากับ 71.44 วัน 76.14 วัน และ 80.55 วัน ณ วันที่ 31
  ธันวาคม ปี 2551 ปี 2552 และปี 2553 ตามลำดับ
  ซึ่งหากพิจารณาเปรียบเทียบจากระยะเวลาเก็บหนี้เฉลี่ยที่เกิดขึ้นในปัจจุบันแสดงว่า
  บริษัทมีระยะเวลาเก็บหนี้เฉลี่ยที่เพิ่มขึ้น
  เนื่องจากบริษัทได้ให้เครดิตเทอมในการจ่ายชำระเงินค่าสินค้าแก่ลูกค้าเพิ่มขึ้น

  ณ วันที่ 31 ธันวาคม 2553 บริษัทมีรายการลูกหนี้การค้า – สุทธิเท่ากับ 80.84 ล้านบาท
  โดยมูลค่าลูกหนี้การค้าโดยส่วนใหญ่กว่าร้อยละ 97 อยู่ในกลุ่มลูกหนี้การค้าที่ยังไม่ถึงกำหนดชำระ
  ประกอบกับกลุ่มลูกค้าโดยส่วนใหญ่เป็นกลุ่มร้านค้าทั่วไป
  ประเภทร้านอุปกรณ์ไฟฟ้าในเขตกรุงเทพมหานครและปริมณฑล
  ซึ่งที่ผ่านมากลุ่มลูกค้าประเภทนี้ไม่ค่อยประสบปัญหาเรื่องการเรียกเก็บหนี้
  โดยสามารถแสดงข้อมูลอายุหนี้ที่ค้างชำระได้ ตามตารางดังนี้

ตารางแสดงข้อมูลอายุหนี้ที่ค้างชำระ ณ วันที่ 31 ธันวาคม 2553 มีรายละเอียดดังนี้

  ----------------------------------- --------------------- -------------
                                      หน่วย : ล้านบาท         

  มูลค่าลูกหนี้การค้า                                             

  ยังไม่ถึงกำหนดชำระ                     78.81                 97.49%

  เกินกำหนดชำระ                                              

  - 1 เดือน ถึง 3 เดือน                  2.03                  2.51%

  - 3 เดือน ถึง 6 เดือน                  0.00                  0.00%

  - 6 เดือน ถึง 12 เดือน                 0.00                  0.00%

  - มากกว่า 12 เดือน ขึ้นไป               0.36                  0.45%

  รวมลูกหนี้การค้า                        81.20                 100.45%

  หัก ค่าเผื่อหนี้สงสัยจะสูญ                  -0.36                 -0.45%

  ลูกหนี้การค้า – สุทธิ                     80.84                 100.00%
  ----------------------------------- --------------------- -------------

  สำหรับค่าสำรองเผื่อหนี้สงสัยจะสูญจำนวน 361,976 บาท
  ซึ่งเป็นการตั้งค่าเผื่อหนี้สงสัยจะสูญเต็มตามจำนวนลูกหนี้การค้าที่ค้างชำระมากกว่า 12
  เดือนขึ้นไป โดยมูลค่าดังกล่าวเกิดจากจำนวนลูกหนี้จำนวน 1 ราย
  ที่ขณะนี้ทางบริษัทอยู่ระหว่างการฟ้องร้อง คิดเป็นยอดตั้งค่าเผื่อหนี้สงสัยจะสูญ เท่ากับ
  361,976.38 บาท

  ทั้งนี้ทางบริษัทได้กำหนดนโยบายการตั้งค่าเผื่อหนี้สงสัยจะสูญโดยบริษัทจะตั้งค่าเผื่อหนี้สงสัยจะสูญโดยพิจารณาจากข้อมูลทางสถิติเกี่ยวกับการเรียกเก็บหนี้จากลูกค้าในอดีต
  ซึ่งจะมีความเหมาะสมกับการดำเนินธุรกิจของบริษัท
  เนื่องจากที่ผ่านมาบริษัทสามารถติดตามลูกหนี้ให้ชำระหนี้ภายในระยะเวลาที่ให้เครดิตเทอมได้เกือบทั้งหมด
  โดยบริษัทได้กำหนดนโยบายไว้ ดังนี้

+-----------------------------------+----------------------------------+
|   ลูกหนี้นับจากวันที่ถึงกำหนดชำระ         |   อัตราการตั้งสำรองหนี้สงสัยจะสูญ       |
|                                   |                                  |
|                                   |   ของยอดลูกหนี้คงเหลือสุทธิ            |
+-----------------------------------+----------------------------------+
|   ตั้งแต่ 0 – 1 เดือน                 |   ร้อยละ 0                        |
+-----------------------------------+----------------------------------+
|   ตั้งแต่ 1 – 3 เดือน                 |   ร้อยละ 0                        |
+-----------------------------------+----------------------------------+
|   ตั้งแต่ 3 – 6 เดือน                 |   ร้อยละ 0                        |
+-----------------------------------+----------------------------------+
|   ตั้งแต่ 6 – 12 เดือน                |   ร้อยละ 50                       |
+-----------------------------------+----------------------------------+
|   ตั้งแต่ 12 เดือนขึ้นไป                |   ร้อยละ 100                      |
+-----------------------------------+----------------------------------+

  นอกจากนี้
  บริษัทยังมีนโยบายการตัดหนี้สูญโดยพิจารณาจากลูกหนี้ที่ศาลมีคำพิพากษาตัดสินและได้ดำเนินการตามคำพิพากษา
  เพื่อบังคับคดี
  รวมทั้งดำเนินการตามกระบวนการยึดทรัพย์จนคดีถึงที่สุดแล้วไม่สามารถพบทรัพย์หรือไม่สามารถอายัดทรัพย์จากลูกหนี้ได้
  บริษัทจะดำเนินการพิจารณาตัดลูกหนี้ดังกล่าวเป็นหนี้สูญต่อไป

-   สินค้าคงเหลือ ณ วันที่ 31 ธันวาคม ปี 2551 ปี 2552 และปี 2553 มีมูลค่าเท่ากับ 73.83
    ล้านบาท 67.42 ล้านบาท และ 85.25 ล้านบาท ตามลำดับ ซึ่งสินค้าคงเหลือของบริษัทคือ
    วัตถุดิบที่เตรียมไว้ใช้ในการผลิต สินค้าระหว่างทำ
    และสินค้าสำเร็จรูปที่เก็บสต๊อกไว้เพื่อใช้ในการจำหน่าย
    รวมถึงสินค้าที่สั่งซื้อเข้ามาเพื่อจำหน่าย โดยหากพิจารณาระหว่างช่วงปี 2552 ถึงปี 2553
    จะพบว่า มูลค่าสินค้าคงเหลือเพิ่มขึ้นตามปริมาณการขายที่เพิ่มขึ้นอย่างต่อเนื่อง
    ซึ่งจากปริมาณการขายที่เพิ่มขึ้นดังกล่าวทำให้บริษัทจำเป็นต้องวางแผนการสั่งซื้อวัตถุดิบ
    และการจัดเก็บสต็อกสินค้าคงเหลือให้เพียงพอต่อปริมาณความต้องการ
    และจะต้องป้องกันปัญหาการขาดแคลนสินค้าที่จะจัดจำหน่ายให้กับลูกค้า
    ประกอบกับจุดแข็งของบริษัท คือ
    การมีจำนวนรายการสินค้าโดยเฉพาะอย่างยิ่งผลิตภัณฑ์ในกลุ่มบัลลาสต์
    และหม้อแปลงไฟฟ้าที่มีจำหน่ายครอบคลุมทุกรุ่น ทุกประเภท ตั้งแต่รุ่นเล็กถึงรุ่นใหญ่
    ดังนั้นทางบริษัทจึงจำเป็นต้องจัดเก็บสต็อกสินค้าดังกล่าวให้พร้อมต่อการจำหน่ายตลอดเวลา
    เพื่อเป็นการสร้างความมั่นใจให้กับกลุ่มลูกค้า ขณะที่ หากพิจารณามูลค่าสินค้าคงเหลือ ณ วันที่
    31 ธันวาคม 2552 จะพบว่า มีมูลค่าลดลงจาก ณ วันที่ 31 ธันวาคม 2551 ทั้งนี้
    สาเหตุหลักที่สำคัญเกิดจาก ในช่วงปี 2552 บริษัทมีนโยบายการรักษาระดับสินค้าคงเหลือ
    โดยเฉพาะสินค้าสำเร็จรูปให้อยู่ในระดับที่เหมาะสม
    ประกอบกับการใช้นโยบายในการเร่งจำหน่ายสินค้า
    ทำให้สินค้าสำเร็จรูปมีปริมาณในสต็อกสินค้าลดลงจากเดิม รวมทั้งต้นทุนวัตถุดิบที่ลดราคาลง

  นอกจากนี้หากพิจารณาระยะเวลาขายสินค้าเฉลี่ย ณ วันที่ 31 ธันวาคม ปี 2551 ปี 2552 และปี
  2553 จะพบว่า บริษัทมีระยะเวลาขายสินค้าเฉลี่ย เท่ากับ 95.52 วัน 115.44 วัน และ
  106.52 วัน ตามลำดับ
  หรือคิดเป็นระยะเวลาในการจัดเก็บสต็อกสินค้าจนกว่าจะสามารถจำหน่ายได้ใช้เวลาประมาณ
  3 - 4 เดือน ทั้งนี้หากพิจารณาจากระยะเวลาขายสินค้าเฉลี่ยตั้งแต่ช่วงปี 2551 ถึงปัจจุบัน
  จะพบว่ามีจำนวนวันที่เพิ่มสูงขึ้น สาเหตุสำคัญเกิดจากบริษัทมีปริมาณสต็อกสินค้าเพิ่มสูงขึ้นจากมูลค่า
  73.83 ล้านบาท ณ วันที่ 31 ธันวาคม 2551 เพิ่มขึ้นเป็น 85.25 ล้านบาท ณ วันที่ 31
  ธันวาคม 2553 ซึ่งเป็นตามการขยายตัวของรายได้จากการขายที่เพิ่มขึ้นอย่างต่อเนื่อง แต่ทั้งนี้
  สาเหตุที่บริษัท มีระยะเวลาขายสินค้าเฉลี่ยสูงขึ้น เนื่องจากบริษัทมีจำนวนผลิตภัณฑ์ใหม่ ๆ
  ที่ออกสู่ตลาดอย่างต่อเนื่อง ซึ่งเป็นผลจากการวิจัยและพัฒนา
  เพื่อสามารถตอบสนองความต้องการของผู้บริโภคที่เปลี่ยนแปลงได้ตลอดเวลา
  ประกอบกับบริษัทจำเป็นที่จะต้องจัดเก็บสต็อกสินค้าโดยเฉพาะอย่างยิ่งในกลุ่มผลิตภัณฑ์บัลลาสต์ไฟถนนในบางรุ่น
  ที่บริษัทเป็นผู้นำในการผลิตและจัดจำหน่าย
  เพื่อให้สามารถตอบสนองความต้องการใช้งานของลูกค้าบางกลุ่ม
  โดยเฉพาะอย่างยิ่งในหน่วยงานราชการที่ใช้ผลิตภัณฑ์ในรุ่น หรือประเภทนั้นได้อย่างต่อเนื่อง
  และบัลลาสต์ไฟถนนในบางรุ่นที่จำหน่ายมีราคาสูงมาก จึงส่งผลให้บริษัทมีมูลค่าสต็อกสินค้าสูง
  นอกจากนี้สาเหตุสำคัญที่ทำให้ระยะเวลาขายสินค้าของบริษัทยาวขึ้น
  เนื่องจากบริษัทได้เปลี่ยนนโยบายการสั่งซื้อวัตถุดิบหลัก ประเภทเหล็ก
  จากที่ใช้วิธีสั่งซื้อจากภายในประเทศโดยการสั่งซื้อในปริมาณไม่มากนักในแต่ละครั้ง
  เป็นการสั่งซื้อโดยตรงจากผู้จำหน่ายจากต่างประเทศ
  ซึ่งทำให้บริษัทต้องมีการสั่งซื้อเป็นปริมาณที่สูงขึ้นในแต่ละครั้ง
  ทั้งนี้เพื่อให้เกิดความคุ้มค่าในส่วนของค่าใช้จ่ายต่าง ๆ ที่เกิดขึ้น
  รวมทั้งเพื่อให้เกิดอำนาจต่อรองทางการค้า
  และเพื่อที่จะได้ส่วนลดเพิ่มขึ้นซึ่งส่งผลให้ต้นทุนขายสินค้าลดลง
  เหล่านี้ล้วนเป็นสาเหตุที่ทำให้ระยะเวลาขายสินค้าของบริษัทสูงขึ้น

  สำหรับนโยบายต่าง ๆ ที่เกี่ยวข้องกับสินค้าคงเหลือนั้น
  ปัจจุบันทางบริษัทได้กำหนดนโยบายการตั้งค่าเผื่อสินค้าล้าสมัย
  โดยทางบริษัทได้เริ่มใช้นโยบายในการตั้งค่าเผื่อสินค้าล้าสมัย ตั้งแต่ช่วงไตรมาสที่ 4 ปี 2552
  สำหรับผลิตภัณฑ์ ที่แบ่งออกเป็น 6 ประเภท ได้แก่ วัตถุดิบทั่วไป วัสดุสิ้นเปลือง วัตถุดิบแปรรูป
  สินค้าสำเร็จรูป และกึ่งสำเร็จรูป ประเภท บัลลาสต์ หม้อแปลง ประเภทลวดเหล็ก
  และอิเลคทรอนิคส์ และอุปกรณ์อิเลคทรอนิคส์ ประเภทโคมไฟ รางนีออน และ ประเภทหลอดไฟ
  โดยสินค้าที่เก็บสต็อกโดยส่วนใหญ่ คือ สินค้าในกลุ่มผลิตภัณฑ์บัลลาสต์และหม้อแปลงไฟฟ้า
  โดยเฉพาะอย่างยิ่งผลิตภัณฑ์บัลลาสต์ขดลวดแกนเหล็กที่มีอายุการใช้งานนานกว่า 10 ปี
  อย่างไรก็ตาม
  ตลอดระยะเวลาที่ผ่านมาทางบริษัทได้มีนโยบายการตรวจสอบและติดตามการเคลื่อนไหวของสินค้าคงเหลืออย่างต่อเนื่อง
  ทั้งนี้หากเป็นสินค้าที่มีการเคลื่อนไหวช้า บริษัทจะแก้ปัญหาโดยการจัดให้มีรายการส่งเสริมการขาย
  เพื่อเป็นช่องทางการระบายสินค้า อย่างไรก็ตาม ณ วันที่ 31 ธันวาคม 2553
  บริษัทได้ตั้งค่าเผื่อสินค้าเสื่อมสภาพ/ล้าสมัย เป็นจำนวน 1.58 บาท

สินทรัพย์ไม่หมุนเวียน

  ณ วันที่ 31 ธันวาคม 2553 บริษัทมีมูลค่าสินทรัพย์ไม่หมุนเวียนรวม เท่ากับ 67.67 ล้านบาท
  โดยรายการที่สำคัญ คือ ที่ดิน อาคารและอุปกรณ์ – สุทธิ จำนวน 59.84 ล้านบาท
  รายละเอียดมี ดังนี้

  ที่ดิน อาคาร และอุปกรณ์ – สุทธิ ณ วันที่ 31 ธันวาคม ปี 2551 ปี 2552 และปี 2553
  มีมูลค่าเท่ากับ 56.18 ล้านบาท 51.39 ล้านบาท และ 59.84 ล้านบาท ตามลำดับ
  ซึ่งหากพิจารณามูลค่าการลงทุนในสินทรัพย์ที่เกิดขึ้นตั้งแต่ปี 2551 ถึงปี 2552 จะพบว่า ในปี
  2551 และ ปี 2552 บริษัทมีมูลค่าทรัพย์สินที่ได้มาระหว่างปีเท่ากับ 9.08 ล้านบาท และ 2.45
  ล้านบาท ตามลำดับ โดยมูลค่าการลงทุนที่สำคัญในปี 2551 คือ
  เครื่องจักรรวมส่วนของเครื่องจักรที่อยู่ระหว่างติดตั้ง มีมูลค่าการลงทุน 4.14 ล้านบาท
  รองลงมาคือ ยานพาหนะ จำนวน 3.46 ล้านบาท สำหรับปี 2552 นั้น มีมูลค่าการลงทุนที่สำคัญ
  คือ เครื่องจักรและเครื่องจักรระหว่างติดตั้งรวม 1.41 ล้านบาท รองลงมาคือ
  การลงทุนในเครื่องใช้และอุปกรณ์สำนักงาน รวม 0.36 ล้านบาท
  จากมูลค่าทรัพย์สินที่ได้มาระหว่างงวดรวมทั้งหมด 2.45 ล้านบาท สำหรับในช่วงปี 2553 นั้น
  บริษัทยังคงมีการลงทุนเพื่อสั่งซื้ออุปกรณ์ที่ใช้ในกระบวนการผลิต และยานพาหนะ
  โดยมีมูลค่าที่ได้มาเพิ่มขึ้นระหว่างปี เท่ากับ 18.45 ล้านบาท

  นอกจากนี้ในช่วงปี 2553 บริษัทได้ลงทุนในสิทธิการเช่าที่ดิน คิดเป็นมูลค่าลงทุนเท่ากับ 7.25
  ล้านบาท ซึ่งบริษัทใช้ที่ดินดังกล่าว เพื่อการก่อสร้างสำนักงานและโกดังเก็บสินค้าแห่งใหม่
  โดยขณะนี้อยู่ระหว่างการก่อสร้างคาดว่าจะแล้วเสร็จภายในช่วงเดือนเมษายน ปี 2554

  สินทรัพย์รวม

ณ วันที่ 31 ธันวาคม 2553 บริษัทมีมูลค่าสินทรัพย์รวม เท่ากับ 245.76 ล้านบาท
โดยเป็นการเพิ่มขึ้นอย่างต่อเนื่อง ตั้งแต่ ณ วันที่ 31 ธันวาคม 2551 จาก 192.78 ล้านบาท
เพิ่มขึ้นเป็น 198.24 ล้านบาท ณ วันที่ 31 ธันวาคม 2552 และ 245.76 ล้านบาท ณ วันที่ 31
ธันวาคม 2553 ตามลำดับ

  สภาพคล่อง

บริษัทมีอัตราส่วนสภาพคล่อง ณ วันที่ 31 ธันวาคม ปี 2551 ปี 2552 และปี 2553 เท่ากับ 1.40
เท่า 1.36 เท่า และ 2.22 เท่า ตามลำดับ โดยอัตราส่วนสภาพคล่อง
เกิดจากรายการสินทรัพย์หมุนเวียนต่อหนี้สินหมุนเวียน ซึ่งหากพิจารณาจากอัตราส่วนสภาพคล่อง ณ
วันที่ 31 ธันวาคม 2553 เปรียบเทียบกับ ณ 31 ธันวาคม 2552
บริษัทมีสภาพคล่องที่เพิ่มขึ้นอย่างมาก
โดยสาเหตุหลักเกิดจากบริษัทมีรายการสินทรัพย์หมุนเวียนเพิ่มขึ้น จากรายการที่สำคัญคือ
สินค้าคงเหลือ ลูกหนี้การค้า และรายการเงินสดและรายการเทียบเท่าเงินสด ตามลำดับ
ขณะที่หนี้สินหมุนเวียนลดลงจากการจ่ายชำระคืนเงินกู้เบิกเกินบัญชีและเงินกู้ยืมระยะสั้นจากสถาบันการเงิน
โดยไม่มียอดคงค้าง ณ วันที่ 31 ธันวาคม 2553 จากเดิมที่มียอดคงค้างเท่ากับ 27.31 ล้านบาท ณ
วันที่ 31 ธันวาคม 2552

ขณะที่ เมื่อเปรียบเทียบสภาพคล่อง ณ วันที่ 31 ธันวาคม 2552 กับ ณ วันที่ 31 ธันวาคม 2551
จะพบว่า บริษัทมีอัตราส่วนสภาพคล่องที่ลดลงจากเดิม แม้ว่า ณ วันที่ 31 ธันวาคม 2552
บริษัทจะมีมูลค่าสินทรัพย์หมุนเวียนรวมเพิ่มสูงขึ้นจาก 135.79 ล้านบาท ณ วันที่ 31 ธันวาคม 2551
เป็น 146.24 ล้านบาท อันเนื่องมาจากมูลค่าของลูกหนี้ที่มีจำนวนเพิ่มมากขึ้นเป็นสาเหตุสาคัญ
ในขณะที่บริษัทได้ใช้แหล่งเงินจากหนี้สินหมุนเวียนที่เพิ่มขึ้นเช่นกัน โดยเพิ่มขึ้นจาก 97.21 ล้านบาท
ณ วันที่ 31 ธันวาคม 2551 เป็น 107.88 ล้านบาท ณ วันที่ 31 ธันวาคม 2552
โดยสาเหตุของการเพิ่มขึ้นที่สำคัญเกิดจากเงินกู้ยืมระยะสั้นจากบุคคลที่เกี่ยวข้องกัน
และจากสถาบันการเงิน
ซึ่งเกิดขึ้นมาเพื่อรองรับการการเปลี่ยนนโยบายการสั่งซื้อวัตถุดิบบางประเภท เป็นเงินสด
เพื่อได้รับส่วนลดทางการค้า รวมทั้ง ในช่วงไตรมาสที่ 3 ปี 2552 บริษัท
ได้ดำเนินการจ่ายเงินปันผลให้กับผู้ถือหุ้นออกไปเป็นจำนวน 27.84 ล้านบาท
จึงนับเป็นสาเหตุสำคัญที่ทำให้เกิดการเพิ่มขึ้นของรายการเงินกู้ยืมระยะสั้น
นอกจากนี้ยังเกิดจากรายการค่าใช้จ่ายค้างจ่ายและหนี้สินหมุนเวียนอื่นที่เพิ่มขึ้นจาก ณ วันที่ 31
ธันวาคม 2551 จำนวน 4.99 ล้านบาท เพิ่มขึ้นเป็น 12.91 ล้านบาท ณ วันที่ 31 ธันวาคม 2552
โดยรายการค้างจ่ายที่สำคัญคือ ภาษีเงินได้นิติบุคคล ค้างจ่าย 7.17 ล้านบาท
และค่าใช้จ่ายส่งเสริมการขายค้างจ่าย 2.72 ล้านบาท

อย่างไรก็ตาม แม้ว่าบริษัทจะมีภาระหนี้สินหมุนเวียนรวมเพิ่มขึ้นจากสาเหตุที่กล่าวมาข้างต้น
และเป็นสาเหตุสำคัญที่ทำให้หนี้สินรวมทั้งหมดเพิ่มขึ้นจากมูลค่า 98.94 ล้านบาท ณ วันที่ 31
ธันวาคม 2551 เพิ่มขึ้นเป็น 107.88 ล้านบาท ณ วันที่ 31 ธันวาคม 2552
แต่หากพิจารณาจากอัตราส่วนหนี้สินต่อทุน จะพบว่า บริษัทยังคงมีอัตราส่วนหนี้สินต่อทุนอยู่ในระดับต่ำ
โดยเพิ่มขึ้นจาก ณ วันที่ 31 ธันวาคม 2551 ที่มีอัตราส่วนเท่ากับ 1.05 เท่า เป็น 1.21 เท่า ณ
วันที่ 31 ธันวาคม 2552

นอกจากนี้หากพิจารณาจากอัตราส่วนสภาพคล่องหมุนเร็ว พบว่า บริษัทมีอัตราส่วนสภาพคล่องหมุนเร็ว
ณ วันที่ 31 ธันวาคม ปี 2551 ปี 2552 และปี 2553 เท่ากับ 0.58 เท่า 0.70 เท่า และ 1.13
เท่า ตามลำดับ ซึ่งแสดงให้เห็นว่าหากเปรียบเทียบ ณ วันที่ 31 ธันวาคม 2552 กับ ณ วันที่ 31
ธันวาคม 2553 จะพบว่าสาเหตุที่ทำให้อัตราส่วนดังกล่าวดีขึ้น
อย่างมากเนื่องจากสินทรัพย์หมุนเวียนที่เพิ่มขึ้นส่วนใหญ่อยู่ในรูปของรายการเงินสดและรายการเทียบเท่าเงินสด
และลูกหนี้การค้าที่เพิ่มขึ้นตามรายได้จากการขาย

  หนี้สิน

  หนี้สินหมุนเวียนรวม

ณ วันที่ 31 ธันวาคม 2553 บริษัทมีมูลค่าหนี้สินหมุนเวียนรวม เท่ากับ 80.13 ล้านบาท
โดยแบ่งออกเป็น รายการที่สำคัญ 3 รายการ คือ เจ้าหนี้การค้า 33.65 ล้านบาท
เงินกู้ยืมระยะสั้นจากบุคคลที่เกี่ยวข้องกัน จำนวน 32.00 ล้านบาท
และค่าใช้จ่ายค้างจ่ายและหนี้สินหมุนเวียนอื่น จำนวน 12.88 ล้านบาท
รายละเอียดของแต่ละรายการมีดังนี้

-   เงินกู้ยืมระยะสั้นจากบุคคลที่เกี่ยวข้องกัน ณ วันที่ 31 ธันวาคม ปี 2551 ปี 2552 และ ปี
    2553 บริษัทมียอดคงค้างมูลค่าเท่ากับ 32.00 ล้านบาท 36.00 ล้านบาท และ 32.00
    ล้านบาท ตามลำดับ โดยการเพิ่มขึ้นของเงินกู้ยืมระยะสั้นจากบุคคลที่เกี่ยวข้องกันในปี 2552
    นั้น เป็นการเพิ่มขึ้นตามความต้องการใช้เงินทุนหมุนเวียนในการดำเนินธุรกิจของบริษัท
    ซึ่งรายการเงินกู้ยืมระยะสั้นจากบุคคลที่เกี่ยวข้องกันนี้
    มีการคิดดอกเบี้ยในอัตราต่ำกว่าอัตราดอกเบี้ยจากสถาบันการเงิน
    โดยปัจจุบันบริษัทจ่ายดอกเบี้ยในอัตราร้อยละ 1.2 ต่อปี
    อย่างไรก็ตามบริษัทมีนโยบายที่จะลดการพึ่งพิงเงินกู้ยืมระยะสั้นจากบุคคลที่เกี่ยวข้องกันให้น้อยลงกว่าเดิมในอนาคต
    ส่งผลให้มีการปรับลดลงของเงินกู้ยืมระยะสั้นจากบุคคลที่เกี่ยวข้องกันในปี 2553
    โดยบริษัทจะหันไปใช้แหล่งเงินทุนจากการเสนอขายหุ้นสามัญเพิ่มทุนต่อประชาชน
    รวมถึงการเจรจาเพื่อขอขยายเครดิตเทอมจากผู้จัดจำหน่ายสินค้าให้กับบริษัท
    นอกจากนี้ในที่ประชุมคณะกรรมการตรวจสอบ ครั้งที่ 2/2553 วันที่ 3 มีนาคม 2553
    ทางคณะกรรมการตรวจสอบได้ให้ความเห็นเกี่ยวกับการขอกู้ยืมวงเงินกู้ระยะสั้นจากนายประวิทย์
    ประสิทธิ์รัตนพร โดยขอให้ทยอยลดการพึ่งพาเงินกู้ระยะสั้นดังกล่าวลงอย่างต่อเนื่อง

-   เจ้าหนี้การค้า ณ วันที่ 31 ธันวาคม ปี 2551 ปี 2552 และปี 2553 บริษัทมีมูลค่าเท่ากับ
    38.73 ล้านบาท 30.64 ล้านบาท และ 33.65 ล้านบาท ตามลำดับ หากพิจารณาจากปี
    2551 ถึงปัจจุบัน จะพบว่า บริษัทมีมูลค่าเจ้าหนี้การค้าที่ลดลงจากเดิม
    และหากพิจารณาประกอบกับระยะเวลาชำระหนี้ จะพบว่า มีระยะเวลาที่ลดลงจากเดิมเช่นกัน
    โดย ณ วันที่ 31 ธันวาคม ปี 2551 ปี 2552 และ ปี 2553 มีระยะเวลาเท่ากับ 75.53 วัน
    56.70 วัน และ 44.86 วัน ตามลำดับ
    สาเหตุสำคัญที่ทำให้ระยะเวลาการจ่ายชำระหนี้ลดลงโดยเฉพาะอย่างยิ่งจากปี 2551 ถึงปี
    2553 เกิดจากการเปลี่ยนนโยบายการสั่งซื้อวัตถุดิบหลักของบริษัทโดยหันมานำเข้าจากผู้ผลิต /
    ตัวแทนจำหน่ายจากต่างประเทศโดยตรง เงื่อนไขการจ่ายชำระเงินมีลักษณะเป็นแบบ L/C at
    sight จึงทำให้บริษัทมีระยะเวลาการจ่ายชำระหนี้เร็วขึ้นกว่าเดิม
    แต่จะได้รับส่วนลดทางการค้าหรือสามารถซื้อสินค้าได้ในราคาที่ต่ำกว่าเดิมเป็นการทดแทน

-   เงินเบิกเกินบัญชีและเงินกู้ยืมระยะสั้นจากสถาบันการเงิน ณ วันที่ 31 ธันวาคม ปี 2551 ปี
    2552 และปี 2553 บริษัทมียอดคงค้างมูลค่าเท่ากับ 20.11 ล้านบาท 27.31 ล้านบาท และ
    0.00 ล้านบาท ตามลำดับ โดยบริษัทได้เริ่มใช้วงเงินกู้ยืมจากสถาบันการเงินตั้งแต่ปี 2551
    ที่ผ่านมา เพื่อใช้เป็นแหล่งเงินทุนหมุนเวียนสำหรับเสริมสภาพคล่องในการดำเนินธุรกิจ
    ปัจจุบันบริษัทมีวงเงินกู้ยืมระยะสั้นจากสถาบันการเงินเท่ากับ 40.00 ล้านบาท
    โดยสาเหตุสำคัญที่ทำให้บริษัทไม่มียอดคงค้างเงินเบิกเกินบัญชีและเงินกู้ยืมระยะสั้นจากสถาบันการเงิน
    เนื่องจากบริษัทได้ใช้เงินทุนที่ระดมได้จากการเสนอขายหุ้นสามัญเพิ่มทุนครั้งแรกต่อประชาชนส่วนหนึ่งมาใช้เป็นวงเงินทุนหมุนเวียนในการดำเนินธุรกิจของบริษัท

  หนี้สินไม่หมุนเวียนรวม

ณ วันที่ 31 ธันวาคม 2553 บริษัทมีมูลค่าหนี้สินไม่หมุนเวียนรวม เท่ากับ 2.28 ล้านบาท
โดยเป็นรายการหนี้สินตามสัญญาเช่าซื้อ - สุทธิ จำนวน 2.28 ล้านบาท

โดยมูลค่าหนี้สินไม่หมุนเวียนรวม ณ วันที่ 31 ธันวาคม ปี 2551 และ ปี 2552 มีมูลค่าเท่ากับ
1.73 ล้านบาท และ 0.74 ล้านบาท ตามลำดับ ทั้งนี้หากพิจารณามูลค่ารายการ จะพบว่า
มูลค่าในปี 2551 และปี 2552 เกิดจากรายการหนี้สินตามสัญญาเช่าซื้อ – สุทธิเป็นสำคัญ
โดยมีมูลค่าเท่ากับ 1.73 ล้านบาท และ 0.74 ล้านบาท ตามลำดับ

หนี้สินรวม

ณ วันที่ 31 ธันวาคม 2553 บริษัทมีมูลค่าหนี้สินรวม เท่ากับ 82.41 ล้านบาท
โดยลดลงอย่างต่อเนื่องเมื่อเปรียบเทียบกับมูลค่า ณ วันที่ 31 ธันวาคม 2551 และ 2552
ที่มีมูลค่าเท่ากับ 98.94 ล้านบาท และ 108.62 ล้านบาท ตามลำดับ
ซึ่งสาเหตุสำคัญของการลดลงดังกล่าวเกิดจากรายการเงินเบิกเกินบัญชีและกู้ยืมระยะสั้นจากสถาบันการเงิน
ที่ลดลงจากมูลค่า 20.11 ล้านบาท ณ วันที่ 31 ธันวาคม 2551 เป็น ไม่มียอดคงค้าง ณ วันที่ 31
ธันวาคม 2553

ส่วนของผู้ถือหุ้น

ณ วันที่ 31 ธันวาคม 2553 บริษัทมีมูลค่าส่วนของผู้ถือหุ้น เท่ากับ 163.35 ล้านบาท
โดยรายการที่สำคัญ มีทั้งหมด 4 รายการคือ ทุนจดทะเบียนที่ออกและเรียกชำระแล้วจำนวน 80.00
ล้านบาท จากทุนจดทะเบียนทั้งสิ้น 80.00 ล้านบาท ส่วนเกินมูลค่าหุ้น 45.29 ล้านบาท กำไรสะสม
– ที่ยังไม่ได้จัดสรร 30.06 ล้านบาท และกำไรสะสม – สำรองตามกฎหมาย 8.00 ล้านบาท
มีรายละเอียดของแต่ละรายการดังนี้

-   ทุนจดทะเบียนที่ออกและเรียกชำระแล้ว ณ วันที่ 31 ธันวาคม ปี 2551 ปี 2552
    มีมูลค่าเท่ากับ 60.00 ล้านบาท ขณะที่ ณ วันที่ 31 ธันวาคม 2553 มีมูลค่าเท่ากับ 80.00
    ล้านบาท โดยเมื่อวันที่ 5 กันยายน 2552 ที่ประชุมใหญ่วิสามัญผู้ถือหุ้นครั้งที่ 2/2552
    มีมติพิเศษให้เพิ่มทุนจดทะเบียนเป็น 80.00 ล้านบาท โดยส่วนที่เหลือจำนวน 20.00 ล้านบาท
    นั้น ที่ประชุมผู้ถือหุ้นมีมติให้จัดสรรไว้สำหรับการเสนอขายให้กับประชาชนทั่วไป
    ซึ่งทางบริษัทได้ดำเนินการเสนอขายหุ้นดังกล่าว เรียบร้อยในเดือนเมษายนปี 2553 ที่ผ่านมา

-   ส่วนเกินมูลค่าหุ้น ณ วันที่ 31 ธันวาคม 2553 มีมูลค่าเท่ากับ 45.29 ล้านบาท
    ซึ่งเกิดขึ้นจากการเสนอขายหุ้นสามัญเพิ่มทุนต่อประชาชนครั้งแรก จำนวน 80 ล้านหุ้น
    ขณะที่ไม่มีส่วนเกินมูลค่าหุ้นดังกล่าว ในปี 2551 และปี 2552

-   กำไรสะสม – ที่ยังไม่ได้จัดสรร ณ วันที่ 31 ธันวาคม ปี 2551 ปี 2552 และปี 2553
    บริษัทมีมูลค่ากำไรสะสม เท่ากับ 33.84 ล้านบาท 23.62 ล้านบาท และ 30.06 ล้านบาท
    ตามลำดับ โดยตั้งแต่ปี 2551 ถึงปี 2552 บริษัทมีกำไรสะสมลดลงจาก 33.84 ณ วันที่ 31
    ธันวาคม 2551 เป็น 23.62 ล้านบาท ณ วันที่ 31 ธันวาคม 2552 นั้น
    เกิดจากการจ่ายเงินปันผลให้กับผู้ถือหุ้นในช่วงไตรมาสที่ 3 ปี 2552 จำนวน 27.84 ล้านบาท
    ขณะที่ปี 2553 มีกำไรสะสมเพิ่มขึ้นอย่างต่อเนื่องตามการเพิ่มขึ้นของกำไรสุทธิของบริษัท

-   กำไรสะสม – สำรองตามกฎหมาย เป็นรายการที่ทางบริษัทได้ตั้งสำรองตามกฎหมายที่ร้อยละ
    10 ของทุนจดทะเบียนครบถ้วนแล้วตามเงื่อนไขที่กำหนดไว้
    โดยปัจจุบันได้ตั้งครบเต็มตามจำนวนทุนจดทะเบียนที่ได้ชำระแล้วของบริษัท

กระแสเงินสด สำหรับงวด 12 เดือน สิ้นสุดวันที่ 31 ธันวาคม 2553

เงินสดสุทธิได้มา (ใช้ไป) ในกิจกรรมดำเนินงาน

บริษัทมีเงินได้มาจากกิจกรรมดำเนินงาน เท่ากับ 10.85 ล้านบาท
โดยนอกเหนือจากกระแสเงินสดจากกำไรจากการดำเนินงาน จำนวน 43.87 ล้านบาทแล้ว
ในส่วนของสินทรัพย์ดำเนินงานที่มีการเปลี่ยนแปลงอย่างมีนัยสำคัญคือ รายการสินค้าคงเหลือ
เพิ่มขึ้นจากเดิม 18.54 ล้านบาท รายการลูกหนี้การค้า เพิ่มขึ้นจากเดิม 7.46 ล้านบาท
ในขณะที่มีรายการเจ้าหนี้การค้า – บริษัทอื่น และหนี้สินหมุนเวียนอื่น ลดลงจากเดิม 3.01 ล้านบาท
และ 3.36 ล้านบาท ตามลำดับ โดยในปี 2553 บริษัทมีเงินสดเพื่อจ่ายภาษีเงินได้เท่ากับ 12.70
ล้านบาท
ซึ่งเมื่อบริษัทเริ่มใช้สิทธิประโยชน์ทางด้านภาษีจากการส่งเสริมการลงทุนจากคณะกรรมการส่งเสริมการลงทุน
(BOI) อย่างเต็มปี จะช่วยให้บริษัทมีภาระจ่ายภาษีเงินได้ที่ลดลงจากเดิม

เงินสดสุทธิได้มา (ใช้ไป) ในกิจกรรมลงทุน

บริษัทมีเงินสดสุทธิใช้ไปในกิจกรรมลงทุน เท่ากับ 20.32 ล้านบาท
โดยมีรายการเงินสดเพื่อการลงทุนที่สำคัญคือ รายการเงินสดจ่ายเพื่อซื้ออุปกรณ์และยานพาหนะ
จำนวน 13.59 ล้านบาท และเงินสดจ่ายเพื่อสิทธิการเช่าที่ดินจำนวน 7.25 ล้านบาท
เพื่อใช้ในการก่อสร้างสำนักงานและโกดังเก็บสินค้าแห่งใหม่

เงินสดสุทธิได้มา (ใช้ไป) ในกิจกรรมจัดหาเงิน

บริษัทมีเงินสดสุทธิได้มาจากกิจกรรมจัดหาเงิน เท่ากับ 16.98 ล้านบาท
โดยสาเหตุที่สำคัญของเงินสดที่ได้มาเกิดจากเงินสดรับจากการออกหุ้นสามัญเสนอขายให้กับประชาชนทั่วไปครั้งแรก
(Initial Public Offering) จำนวน 70.40 ล้านบาท
โดยมีรายการใช้ไปในกิจกรรมจัดหาเงินที่สำคัญคือ
จ่ายชำระคืนเงินเบิกเกินบัญชีและเงินกู้ยืมระยะสั้นจากสถาบันการเงิน จำนวน 27.31 ล้านบาท
และเงินสดจ่ายปันผล จำนวน 15.98 ล้านบาท

สำหรับ ณ วันที่ 31 ธันวาคม 2553 บริษัทมีเงินสดและรายการเทียบเท่าเงินสด เท่ากับ 9.95
ล้านบาท

หากพิจารณาจากอัตราส่วน Cash Cycle จะพบว่า ณ วันที่ 31 ธันวาคม 2553
บริษัทมีระยะเวลาเก็บหนี้เฉลี่ย เท่ากับ 80.55 วัน ระยะเวลาขายสินค้าเฉลี่ย เท่ากับ 106.52
วัน และระยะเวลาชำระหนี้เฉลี่ยเท่ากับ 44.86 วัน ซึ่งทำให้บริษัทมี Cash cycle เท่ากับ
142.21 วัน ซึ่งจำนวนวันดังกล่าวเพิ่มขึ้นจากช่วงปี 2552 ที่มี Cash cycle เท่ากับ 134.88 วัน
ซึ่งสาเหตุที่สำคัญในการเพิ่มขึ้นของ Cash cycle
เกิดจากบริษัทมีระยะเวลาขายสินค้าเฉลี่ยเพิ่มขึ้นจากเดิม
ตามปริมาณการสต็อกสินค้าที่เพิ่มขึ้นอย่างต่อเนื่องตามรายได้จากการจำหน่าย
ในขณะเดียวกันบริษัทมีระยะเวลาจ่ายชำระหนี้ลดลง
ซึ่งเกิดจากนโยบายในการสั่งซื้อสินค้าโดยตรงจากผู้ผลิตในต่างประเทศ
โดยไม่ผ่านตัวแทนจำหน่ายสินค้าในประเทศ
ทำให้บริษัทสามารถลดค่าใช้จ่ายที่เกี่ยวข้องกับการจัดหาวัตถุดิบที่ใช้ในการผลิตได้ลดลงจากเดิม

รายจ่ายเพื่อการลงทุน

รายจ่ายเพื่อการลงทุนของบริษัทที่ผ่านมา
มีวัตถุประสงค์เพื่อลงทุนในเครื่องจักรสำหรับขยายกำลังการผลิต โดยเฉพาะในปี 2551 ถึงปี 2553
จะเน้นไปยังกลุ่มผลิตภัณฑ์หลอดไฟฟ้า เพื่อเพิ่มสายการผลิตผลิตภัณฑ์ใหม่ให้กับบริษัท
โดยการลงทุนดังกล่าวจะเป็นการซื้อเครื่องจักร และอุปกรณ์ที่ใช้ในการผลิต
รวมถึงค่าใช้จ่ายทางด้านการวิจัยและพัฒนา การทดสอบสินค้า
โดยมีรายละเอียดรายจ่ายเพื่อการลงทุน ดังต่อไปนี้

ตารางรายละเอียดรายจ่ายเพื่อการลงทุน

หน่วย : บาท

  ------------------------------ --------------- -------------- -------------- ---------------
                                 ปี 2550          ปี 2551         ปี 2552         ปี 2553

  รายจ่ายเพื่อการลงทุนในสินทรัพย์ถาวร   15,871,582.55   9,083,935.00   2,450,680.00   18,452,413.00
  ------------------------------ --------------- -------------- -------------- ---------------

ทั้งนี้ ในช่วงปี 2553 บริษัทมีการลงทุนที่สำคัญคือ อาคารระหว่างก่อสร้าง 6.26 ล้านบาท
ยานพาหนะ 6.02 ล้านบาท และเครื่องจักรเพื่อใช้ในการผลิต จำนวน 5.03 ล้านบาท

3.  ค่าตอบแทนของผู้สอบบัญชี

1.  ค่าตอบแทนของผู้สอบบัญชี (Audit Fee)

บริษัทได้จ่ายค่าตอบแทนการสอบบัญชีให้แก่ นายประดิษฐ รอดลอยทุกข์
ผู้สอบบัญชีรับอนุญาตเลขทะเบียน 218 หรือนางสาวนงราม เลาหอารีดิลก
ผู้สอบบัญชีรับอนุญาตเลขทะเบียน 4334 หรือนางสาวชนันท์กรณ์ สถิรประภากุล
ผู้สอบบัญชีรับอนุญาตเลขทะเบียน 6554 แห่งบริษัท เอเอสที มาสเตอร์ จำกัด
เป็นผู้สอบบัญชีของบริษัทในรอบปี 2554 เป็นจำนวนเงินรวม 430,000.00 บาท
(สี่แสนสามหมื่นบาทถ้วน)

2.  ค่าบริการอื่น ๆ (Non Audit Fee)

บริษัทได้จ่ายค่าตรวจสอบการปฏิบัติตามเงื่อนไขของบัตรส่งเสริมการลงทุน จำนวน 30,000 บาท
(สามหมื่นบาทถ้วน)